open-index/open-wikipedia-markdown huggingface dataset:
పద్మ నది

**పద్మ నది, ** బంగ్లాదేశ్లో ఒక ప్రధానమైన నది. ఇది గంగా నది యొక్క ప్రధానమైన పాయ. దీన్ని పోద్దా అని కూడా అంటారు. రాజాషాహీ నగరం ఈ నది ఒడ్డున ఉంది. 1966 నుండి ఈ నది కోత కారణంగా 256 చ.కి.మీ. భూభాగం కోసుకు పోయింది. పశ్చిమ బెంగాల్, ముర్షీదాబాద్ జిల్లా లోని గిరియా వద్ద గంగా నది నుండి భాగీరథి పాయ చీలిపోయాక దిగువకు ప్రవహించే నదిని పద్మ నది అంటారు. చీలిన స్థలం నుండి ఆగ్నేయంగా 120 కిలోమీటర్లు ప్రవహించి బంగాళాఖాతానికి దగ్గరలో మేఘన నదిలో కలుస్తుంది. భాగీరథిని హుగ్లీ అని కూడా అంటారు.

## భౌగోళికం
పద్మ నది చపాయ్ నవాబ్‌గంజ్ జిల్లా లోని శిబ్‌గంజ్ వద్ద భారతదేశం నుండి బంగ్లాదేశ్ లోకి ప్రవేశిస్తుంది. అరిచా వద్ద జమునా నదిని (దిగువ బ్రహ్మపుత్ర) తనలో కలుపుకుంటుంది. చివరికి చాంద్‌పూర్ వద్ద మేఘన నదిలో కలిసి ఆపై బంగాళాఖాతంలో సంగమిస్తుంది.

## ఆనకట్టలు
పశ్చిమ బెంగాల్లో ఫరక్కా బ్యారేజీని నిర్మించిన తరువాత పద్మ నది లోకి ప్రవాహం తగ్గిపోయింది. దీని వల్ల పద్మ నది పాయలు కొన్ని ఎండిపోయాయి. అనేక చేపల జాతులు మరణించాయి. బంగాళాఖాతం నుండి ఉప్పునీరు నది లోకి చొచ్చుకొచ్చి సుందర్‌బన్స్ లోమి మడ అడవులను దెబ్బతీసింది..

## మూలాలు

వర్గం:నదులు
విల్లా బ్రౌన్

**విల్లా బేట్రిస్ బ్రౌన్** (1906 జనవరి 22 – జూలై 18, 1992) అమెరికాకు చెందిన పైలెట్, లాబిస్ట్ ఉపాధ్యాయురాలు, పౌర హక్కుల కార్యకర్త. అమెరికాలో పైలెట్ లైసెన్స్ పొందిన మొట్టమొదటి ఆఫ్రికా-అమెరికా జాతికి చెందిన మహిళ విల్లా బ్రౌన్. అంతే కాక యునైటెడ్ స్టేట్స్ కాంగ్రెస్ కు వెళ్ళిన మొదటి అఫ్రికా-అమెరికా మహిళ కూడా ఆమే.  యు.ఎస్ సివిల్ ఎయిర్ పెట్రోల్ కు అధికారి అయిన మొదటి ఆఫ్రికా-అమెరికన్ మహిళ కూడా విల్లా అవడం విశేషం. పైలెట్ లైసెన్స్, మెకానిక్ లైసెన్స్ రెండూ కలిగిన మొట్టమొదటి అమెరికన్ మహిళ విల్లా. సైన్యంలోనూ, విమానాల్లోనూ లింగ, జాతి సమానత్వాల కోసం జీవితాంతం పోరాడారు ఆమె. విల్లా న్యాయవాద వృత్తిలో ఉంటూ  జీవితమంతా ఈ వివక్షకు వ్యతిరేకంగా ఎన్నో కేసులు వాదించారు. యుఎస్ ఆర్మీ ఎయిర్ కార్ప్ ను అనుసంధించాలని ప్రభుత్వంతో లాబీ చేయడమే కాక, ఆఫ్రికన్ అమెరికన్స్ ను సివిలియన్ పైలెట్ ట్రైనింగ్ ప్రోగ్రామ్ (సిపిటిపి) లో చేరేందుకు అనుమతించాలని ఆమె కోరారు. కార్నెలియస్ కాఫీ స్కూల్ ఆఫ్ ఏరోనాటిక్స్ ను కార్నెలియస్ కాఫీతో కలసి స్థాపించారు ఆమె. ఈ సంస్థ అమెరికాలోని మొట్టమొదటి ప్రైవేట్ ఫ్లైట్ ట్రైనింగ్ అకాడమీ. ఈ సంస్థకు ఆఫ్రికన్ అమెరికన్స్ యజమానులు, వారే దాన్ని నడిపిస్తారు కూడా. ఈ సంస్థ ద్వారా ఆమె కొన్ని వందల మంది పైలెట్లకు ట్రైనింగ్ ఇచ్చారు. ఈ సంస్థలో టైన్ అయిన కొంతమంది పైలెట్లు రెండో ప్రపంచ యుద్ధంలో పాల్గొన్నారు. ప్రఖ్యాతులైన ఈ ఆఫ్రికన్ అమెరికన్ జాతి పైలెట్లను సుకేగీ ఎయిర్ మెన్ గా పిలుస్తారు.

## ఇవి కూడా చూడండి

* జీన్ బాటన్ (మహిళా పైలట్)

## మూలాలు

## వెలుపలి లంకెలు
వర్గం:1906 జననాలు
వర్గం:1992 మరణాలు
ఓబ్ నది

**ఓబ్ నది** రష్యాలోని పశ్చిమ సైబీరియాలో ఒక ప్రధానమైన నది. ప్రపంచంలో ఏడో అతి పొడవైన నది. ఇది బియా, కటూన్ నదుల సంగమం వద్ద రూపొందింది. అల్తాయ్ పర్వతాలలో ఉద్భవించాయి. ఆర్కిటిక్ మహాసముద్రంలోకి ప్రవహించే మూడు గొప్ప సైబీరియన్ నదులలో ఇది అన్నిటి కంటే పశ్చిమాన ఉన్న నది (ఇతర రెండు నదులు యెనిసెయి నది, లెనా నది).

ఓబ్ నది పూర్తిగా రష్యాలోనే ప్రవహిస్తుంది. దాని ఉపనదులు మాత్రం కజఖ్‌స్తాన్, చైనా, మంగోలియాల్లో కూడా ప్రవహిస్తాయి. చైనాలో ఉద్భవించిన దీని ఉపనది ఇర్టిష్ వచ్చి కలిసాక, ఓబ్‌ పాయలుగా చీలుతుంది. ఇర్టిష్ నది ఓబ్ కంటే పొడవైనది.దీని పొడవు 4,248 కి.మీ. దీని ఇతర ఉపనదులు టోం, చులిం, కెట్, టిం, వాఖ్, వాస్యుగన్, సెవెర్నాయా సోస్వా.

## మూలాలు

వర్గం:నదులు
వర్గం:రష్యా
జె.ఆర్.ఆర్.టోల్కీన్

thumb|J .R .R. Tolkien
**జాన్ రొనాల్డ్ రూయెల్ టోల్కీన్** CBE&#x20;FRSL (/<span style="border-bottom:1px dotted"><span title="/ˈ/ primary stress follows">ˈ</span><span title="'t' in 'tie'">t</span><span title="/ɒ/ short 'o' in 'body'">ɒ</span><span title="'l' in 'lie'">l</span><span title="'k' in 'kind'">k</span><span title="/iː/ long 'e' in 'seed'">iː</span><span title="'n' in 'no'">n</span></span>/; 3 జనవరి 1892 – సెప్టెంబర్ 2 1973), ప్రముఖంగా జె. ఆర్. ఆర్. టోల్కీన్ గా ప్రఖ్యాతుడైన, ఆంగ్ల రచయిత, కవి, భాషా చరిత్ర అధ్యయనకారుడు, విశ్వవిద్యాలయ ఆచార్యుడు. ఆయన అతి ఎక్కువ ఫాంటసీ కలిగిన *[[ది హాబిట్]]*, *[[లార్డ్ ఆఫ్ ది రింగ్స్|ది లార్డ్ ఆఫ్ ది రింగ్స్]]*, ది సిల్మరిలియన్ వంటి క్లాసిక్ రచనలు చేసిన రచయితగా ప్రఖ్యాతుడు.

1925 నుంచి 1945 వరకూ రాలిన్సన్, బాస్వర్త్ ప్రొఫెసర్ ఆఫ్ ఆంగ్లో-సాక్సన్ గానూ, పెంబ్రోక్ కళాశాల, ఆక్స్ ఫర్డ్ ఫెలోగానూ వ్యవహరించారు. 1945 నుంచి 1959 వరకూ మెర్తాన్ ప్రొఫెసర్ ఆఫ్ ఇంగ్లీష్ అండ్ లిటరేచర్ గా, ఆక్స్ ఫర్డ్ మెర్తాన్ కళాశాల ఫెలో గానూ వ్యవహరించారు. ఆయన ఒకప్పుడు రచయిత సి. ఎస్. లూయిస్ కు అత్యంత సన్నిహిత మిత్రుడు, వారిద్దరూ సాహిత్య చర్చల సమూహమైన ఇంక్లింగ్స్ లో సభ్యులుగా ఉండేవారు. 28 మార్చి 1972న ఎలిజబెత్ II టోల్కీన్ ను కమాండర్ ఆఫ్ ద ఆర్డర్ ఆఫ్ ది బ్రిటీష్ ఎంపైర్ గా నియమించారు.

టోల్కీన్ మరణం తర్వాత, ఆయన కుమారుడు క్రిస్టఫర్, తన తండ్రి రాసుకున్న విస్తృతమైన నోట్సులు, ప్రచురణకు నోచుకోని రాతప్రతులు పరిష్కరించి వరుసగా చాలా రచనలు ప్రచురించారు. వాటిలో *సిల్మరిలియన్* వంటి ప్రఖ్యాత రచన కూడా ఒకటి. ద హాబిట్, ద లార్డ్ ఆఫ్ ద రింగ్స్ వంటివాటితో దీన్ని కలపగా కథలు, కవితలు, కల్పనాత్మక చరిత్రలు, కొత్తగా కనిపెట్టిన భాషలు, సాహిత్య వ్యాసాల వంటివాటిలో వేరే ఆర్డా, మిడిల్ ఎర్త్ వంటి ప్రాంతాలు కలిగిన కల్పనాత్మక ప్రపంచాన్ని కలిగివుంది. 1951 నుంచి 1955 వరకూ టోల్కీన్ లెజెండరీయమ్ అన్న పదాన్ని ఆయన తన ఈ రచనల్లో ప్రధాన భాగాన్ని గుర్తించేందుకు వ్యవహరించారు.

టోల్కీన్ కు పూర్వం పలువురు రచయితలు ఫాంటసీ రచనలు రాసి ప్రచురించినా, ద హాబిట్, ద లార్డ్ ఆఫ్ ద రింగ్స్ రచనల విజయం ఈ సాహిత్య విభాగం నేరుగా నూతనోత్సాహం పొందడానికి కారణమైంది. తద్వారా టోల్కీన్ ను ఆధునిక ఫాంటసీ సాహిత్య పితామహునిగానూ—లేక, మరింత స్పష్టంగా హై ఫాంటసీ పితామహుడిగానూ పరిగణిస్తున్నారు. 2008లో, *[[ద టైమ్స్]]* "1945 తర్వాత నుంచి 50 అతిగొప్ప బ్రిటీష్ రచయితలు" అన్న లిస్టులో 6వ వారిగా ప్రకటించింది. *[[ఫోర్బ్స్]]* 2009లో మరణించిన సెలబ్రెటీల్లో అతి-ఎక్కువ సంపాదిస్తున్నవారిలో 5వ వారిగా ర్యాంకునిచ్చింది.

## Notes

### Citations

వర్గం:1892 జననాలు
వర్గం:1973 మరణాలు
శతమానం భవతి

**[[శతమానంభవతి]] ** సతీష్ వేగేశ్న దర్శకత్వంలో 2017 లో విడుదలైన తెలుగు సినిమా. ఇందులో శర్వానంద్, అనుపమ పరమేశ్వరన్, ప్రకాష్ రాజ్, జయసుధ ప్రధాన పాత్రలు పోషించారు.

## కథ
అంద‌మైన 'ఆత్రేయ‌పురం ' అనే ప‌ల్లెటూరులోని రాజుగారు(ప్రకాష్ రాజ్), జాన‌క‌మ్మ‌(జయసుధ) మ‌న‌వ‌డు రాజు(శర్వానంద్)తో క‌లిసి నివ‌సిస్తూ ఉంటారు. రాజుగారి ఇద్ద‌రి కొడుకులు, ఒక కూతురు అమెరికాలో ఉంటారు. ఎప్పుడో కానీ త‌మ‌ను చూడ‌టానికి రాని పిల్ల‌ల‌కోసం రాజుగారు బాధ ప‌డుతూ ఉంటారు. ఓ ప‌థ‌కం వేసి త‌న పిల్ల‌ల‌ను సంక్రాంతికి వ‌చ్చేలా చేస్తారు రాజుగారు. ఇంటికి వ‌చ్చిన కొడుకులు, కూతుళ్ళ‌తో స‌ర‌దాగా సంక్రాంతి సంబ‌రాలు జ‌రుపుకుంటూ ఉంటారు. ఈ క్ర‌మంలో రాజుగారి మ‌న‌వ‌రాలు నిత్యా(అనుప‌మ ప‌ర‌మేశ్వ‌ర‌న్‌), రాజుతో ప్రేమ‌లో ప‌డుతుంది. ఈలోపు రాజుగారి వేసిన ప‌థకం జాన‌క‌మ్మ‌కు తెలియ‌డంలో కుటుంబంలో విబేదాలు వ‌స్తాయి. అస‌లు రాజుగారు వేసిన ప‌థకం ఏమిటి? అనే విష‌యం మిగిలిన కథలో భాగం.

## తారాగణం

*శర్వానంద్
*అనుపమ పరమేశ్వరన్
*ప్రకాష్ రాజ్
*జయసుధ
*ఇంద్రజ
*రాజా రవీంద్ర
*ప్రవీణ్
*ప్రభాస్ శ్రీను
* రచ్చ రవి
* సిజ్జు
* శ్రీరాం
*మధురిమ
*నీల్యా
*ప్రమోదిని
*మహేష్
*భద్రం
*హిమజ
*ప్రభు 

## పాటల జాబితా

మెల్లగా తెల్లారిందో, రచన: శ్రీమణి, గానం.అనురాగ్ కులకర్ణి, రమ్య బెహరా, మోహన భోగరాజు

నాలో నేను , రచన: రామజోగయ్య శాస్త్రి , గానం . సమీర భరద్వాజ్  

నిలవదే , రచన: రామజోగయ్య శాస్త్రి, గానం.ఎస్ . పి బాలసుబ్రహ్మణ్యం  

హైలో  హైలెస్సారే , రచన: శ్రీమణి, గానం.ఆదిత్య అయెంగార్ , రోహిత్ పరిటాల , మోహన భోగరాజు, దివ్య దివాకర్    

శతమానం భవతి , రచన : రామజోగయ్య శాస్త్రి,గానం.విజయ్ యేసు దాస్, కె ఎస్ చిత్ర.   

## సాంకేతికవర్గం
*నిర్మాణ సంస్థః శ్రీ వెంక‌టేశ్వ‌ర క్రియేష‌న్స్‌
*ఛాయాగ్రహణంః సమీర్ రెడ్డి
*సంగీతంః మిక్కీ జె. మేయర్
*సాహిత్యంః సీతారామశాస్త్రి, రామజోగయ్య శాస్త్రి, శ్రీమ‌ణి
*కూర్పుః మధు
*క‌ళా దర్శకుడుః రమణ వంక
*కథ, కథనం, మాటలు, ద‌ర్శకత్వంః వేగేశ్న సతీష్.
## అవార్డులు

## మూలాలు

## బయటి లంకెలు
*https://www.youtube.com/watch?v=HUJ9Z7iDhTY

వర్గం:2016 తెలుగు సినిమాలు
వర్గం:జయసుధ నటించిన సినిమాలు
వర్గం:జాతీయ ఉత్తమ ప్రజాదరణ పొందిన సినిమా పురస్కార విజేతలు
కరుణ్ నాయర్

**కరుణ్ కళాధరన్ నాయర్** (జననం 6 డిసెంబరు 1991) కర్ణాటక, భారత్ జట్లకు ఆడే భారతీయ క్రికెటర్. ఆయన కుడిచేతి వాటం బ్యాట్స్ మన్, ఆఫ్ బ్రేక్ బౌలర్. ఇండియన్ ప్రీమియర్ క్రికెట్ 2013లో రాయల్ ఛాలెంజర్స్ బెంగళూర్ జట్టులో ఆయన ఒక సభ్యుడు. 2014లో ఐపీఎల్ వేలంలో రాజస్థాన్ రాయల్స్ జట్టుకు సంతకం చేశాడు. 2016 ఐపీఎల్ వేలంలో ఢిల్లీ డేర్ డెవిల్స్ లో చేరాడు. 2016లో టెస్ట్ క్రికెట్లో ఆడడం ప్రారంభించాడు. 

ఇంగ్లాండ్ పై కరణ్ నాయర్ తన రెండవ టెస్టులోనే అజేయమైన 303 పరుగులు తీసి తన తొలి సెంచరీని ట్రిపుల్ సెంచరీగా మలచిన మూడవ ఆటగాడిగా అంతర్జాతీయ క్రికెట్లో చరిత్ర సృష్టించారు.

## కెరీర్
కరుణ్ నాయర్ తొలి సీజన్ అయిన 2013-14లో ఆయన ఆడిన కర్ణాటక జట్టు రంజీ ట్రోఫీని కైవసం చేసుకుంది. చివరి లీగ్ మ్యాచ్, తొలి రెండు ప్లే ఆఫ్ మ్యాచ్ లలో నాయర్ మూడు వరుస సెంచరీలు కొట్టారు.

## అంతర్జాతీయ కెరీర్
నాయర్ అంతర్జాతీయ వన్డేల్లో జింబాబ్వే జట్టుపై హరారే స్పోర్ట్స్ క్లబ్లో 11 జూన్ 2016న జరిగిన మ్యాచ్ లో ఆడడంతో అడుగుపెట్టారు. 26 నవంబరు 2016న మొహాలీలో ఇంగ్లాండ్ పై తొలి టెస్ట్ మ్యాచ్ ఆడారు. ఎమ్. ఎ. చిదంబరం స్టేడియంలో సీరీస్ చివరి టెస్టులో తన తొలి టెస్ట్ సెంచరీని 303 పరుగులతో అజేయంగా నిలిచి సాధించారు.

## అంతర్జాతీయ సెంచరీలు

### టెస్ట్ సెంచరీలు

## మూలాలు

వర్గం:1991 జననాలు
వర్గం:భారతీయ వన్డే క్రికెట్ క్రీడాకారులు
వర్గం:భారతీయ టెస్ట్ క్రికెట్ క్రీడాకారులు
వర్గం:భారతీయ క్రికెట్ క్రీడాకారులు
వర్గం:జీవిస్తున్న ప్రజలు
వర్గం:భారతీయ క్రీడాకారులు
వర్గం:ఇండియన్ ప్రీమియర్ లీగ్ క్రికెట్ క్రీడాకారులు
అన్నా సారా కుగ్లర్

**డాక్టర్.అన్నా సారా కుగ్లర్** (1856 ఏప్రిల్ 19 &ndash; 1930 జూలై 26), ఇవాంజిలికల్ లూథరన్ జనరల్ స్యోనడ్ ఆఫ్ ది యునైటెడ్ స్టేట్స్ ఆఫ్ నార్త్ అమెరికాకు చెందిన మొట్టమొదటి వైద్య మిషనరీ. 47 సంవత్సరాల పాటు ఆమె భారతదేశంలో వైద్య సేవలందించారు. ఆంధ్రప్రదేశ్లోని గుంటూరులో ఆసుపత్రి నిర్మించారు అన్నా సారా. తరువాత ఆ  ఆసుపత్రికి ఆమె పేరే పెట్టారు.

## తొలినాళ్ళ జీవితం, విద్యాభ్యాసం
ఏప్రిల్ 19, 1856న చార్లెస్ కుగ్లర్, హారిట్ ఎస్.షేఫ్ లకు పెన్సిల్వనియా లోని  మాంట్గొమెరీ దేశంలో ఉన్న అర్డ్మోర్ లో జన్మించారు అన్నా సారా. బ్రిన్ మావర్ లోని ఒక ప్రైవేట్ పాఠశాలలో ప్రాథమిక విద్యాభ్యాసం చేసిన ఆమె, ఫిలడెల్ఫియాలోని ఫ్రెండ్స్ సెంట్రల్ హైస్కూల్ లో తరువాతి చదువు కొనసాగించారు. 1879లో ఉమెన్స్ మెడికల్ కాలేజ్ ఆఫ్ పెన్సిల్వనియా నుండి డిగ్రీ పట్టా పొందారు అన్నా. నోర్రిస్టన్ స్టేట్ ఆసుపత్రిలో స్తీ విభాగంలో రెండేళ్ళ పాటు ఇన్టెర్న్ గా పనిచేశారు ఆమె.

## Notes

వర్గం:1856 జననాలు
వర్గం:1930 మరణాలు
నక్షత్రం (సినిమా)

**నక్షత్రం ** 2017 ఆగస్టు 4న  విడుదదలైన తెలుగు చిత్రం.
## కథ
రామారావు (సందీప్ కిషన్) తండ్రి, తాత పోలీసులు. దాంతో ఎస్ ఐ కావాల‌న్న‌ది రామారావు, అత‌ని త‌ల్లి (తుల‌సి) క‌ల‌. రామారావు మావ‌య్య (శివాజీరాజా) కూడా పోలీసే. అత‌ని కూతురు (రెజీనా) సినిమాల్లో నృత్యకారిణి. యాంక‌ర్‌గానూ చేస్తుంటుంది. రామారావు ఎస్ ఐ అయితే పెళ్లి చేసుకోవాల‌ని నిర్ణ‌యించుకుంటుంది. స్వ‌త‌హాగా పోలీసుల‌ను ఇష్ట‌ప‌డే రామారావు ఓ రోజు క‌మిష‌న‌ర్ కొడుకు రాహుల్‌(త‌నీష్‌) పోలీసుల‌ను అవ‌మానించాడ‌ని గొడ‌వ‌కు దిగుతాడు. ఇద్ద‌రూ క‌ల‌బ‌డ‌తారు. ఆ ద్వేషం క‌మిష‌న‌ర్ కుమారుడు రాహుల్ మ‌న‌సులో ఉంటుంది. రామారావు మీద ప‌గ తీర్చుకోవ‌డం కోసం అత‌ని చివ‌రి అవకాశం అయిన ఎస్ ఐ దేహదారుఢ్య పరీక్షకు వెళ్ల‌నీయ‌కుండా అడ్డుప‌డ‌తాడు. అయినా చివ‌రికి రామారావు ఎస్ ఐ అవుతాడు. ఈ క‌థ‌లో మ‌ధ్య‌లో అలెగ్జాండ‌ర్ (సాయి ధరమ్ తేజ్), అత‌ని ప్రేయ‌సి (ప్రగ్యా జైస్వాల్) కూడా ఉంటారు. వారిద్ద‌రు ఎవ‌రు? వారికీ రామారావుకు సంబంధం ఏంటి? క‌మిష‌న‌ర్ (ప్రకాష్ రాజ్), హోమ్ మినిస్ట‌ర్ (జె. డి. చక్రవర్తి) మంచివారా? చెడ్డ‌వారా? అలెగ్జాండ‌ర్‌, అత‌ని ప్రేయ‌సి ఏమ‌య్యారు? ముక్తార్ భాయ్ ఎవ‌రు? వంటివ‌న్నీ సినిమా కథలో భాగంగా సాగుతాయి.

## తారాగణం
*సందీప్‌ కిషన్‌
*సాయి ధరమ్‌ తేజ్‌
*రెజీనా
*ప్రగ్యా జైస్వాల్‌
*ప్రకాష్‌రాజ్‌
*తనీష్‌
*శివాజీరాజా
*జెడి చక్రవర్తి
*తులసి
*వైవా హర్ష

## సాంకేతికవర్గం
*బ్యానర్‌: బుట్టబొమ్మ క్రియేషన్స్‌, విన్‌ విన్‌ విన్‌ క్రియేషన్స్‌
*కూర్పు: శివ వై ప్రసాద్‌
*సంగీతం: భీమ్స్‌, భరత్‌ మధుసూదన్‌, హరి గౌర
*ఛాయాగ్రహణం: శ్రీకాంత్‌ నారోజ్‌
*నిర్మాతలు: కె. శ్రీనివాసులు, ఎస్‌. వేణుగోపాల్‌, సజ్జు
*రచన, దర్శకత్వం: కృష్ణవంశీ
*పంపిణీ: రవికుమార్ పనస

## మూలాలు

## బయటి లంకెలు
నక్షత్రం సినిమా
వర్గం:2017 తెలుగు సినిమాలు
వర్గం:జె.డి.చక్రవర్తి సినిమాలు
అమ్మాజీ (సినిమా నటి)

**అమ్మాజీ** పాతతరం సినిమా నటి. ఈమె దైవబలం చిత్రం వరకు అమ్మాజీగా ఆ తర్వాత జయశ్రీ అనే పేరుతో చెలామణీ అయ్యింది. ఈమె కూతురు జయచిత్ర కూడా ప్రముఖనటి.
## విశేషాలు
కాకినాడకు చెందిన అమ్మాజీ సాంప్రదాయక నృత్యాన్ని అభ్యసించింది. కాకినాడకు చెందిన యంగ్ మెన్స్ క్లబ్ తరఫున నాటకాలలో నటించింది. ఈమెను అందరూ చిన్న అంజలీదేవి అని ముద్దుగా పిలిచేవారు. ఈమె నిర్మాతల దృష్టిలో పడి చలనచిత్రాలలో అవకాశాలు వచ్చాయి. ఈమె మహేంద్ర అనే పశువైద్యుని వివాహం చేసుకుంది. ఈ జంటకు ఇద్దరు సంతానం. వారిలో జయచిత్ర సినీతారగా రాణించింది.

ఈమె నటించిన సినిమాలు:
* పెంకిపిల్ల (1951)
* అన్నదాత (1954)
* రాజు-పేద (1954)
* రోజులు మారాయి (1955)
* పాండురంగ మహత్యం (1957)
* శ్రీకృష్ణ మాయ (1958)
* దైవబలం (1959)
* సతీ సుకన్య (1959)
* టైగర్ రాముడు (1962)
* దేవసుందరి (1963)

## మూలాలు

## బయటి లింకులు
*

వర్గం:తెలుగు సినిమా నటీమణులు
దివ్యాంకా త్రిపాఠి

**దివ్యాంకా త్రిపాఠి దహియా** (జననం 14 డిసెంబరు 1984)  భారతీయ టెలివిజన్ నటి. ఆమె  ఎక్కువగా హిందీ సీరియల్స్ లో నటిస్తుంది.  తన నటనతో హిందీ సీరియల్ రంగంలో గొప్ప పేరు సంపాదించుకుంది. జీ టీవిలో ప్రసారమైన *బనూ మై తేరీ దుల్హన్* ధారావాహికలో ఆమె చేసిన ద్విపాత్రాభినయంతో గుర్తింపు పొందింది. ఈ సీరియల్ లోని ఆమె నటనకు భారతీయ టెలివిజన్ అకాడమీ ఉత్తమ నటి పురస్కారం అందుకుంది. ప్రస్తుతం స్టార్ ప్లస్ లో ప్రసారమవుతున్న యే హై మొహొబ్బతే సీరియల్ లో ఆమె నటించిన *డాక్టర్. ఇషితా రమన్ భల్లా* పాత్రకు ఇండియన్ టెలీ ఉత్తమ కథానాయిక పురస్కారం పొందింది.

## తొలినాళ్ళ జీవితం
ఆమె  మధ్యప్రదేశ్లోని భోపాల్ లో 14 డిసెంబరు 1984న జన్మించింది. భోపాల్ లోని నూతన్ కళాశాలలో చదువుకుంది. ఉత్తరకాశీలోని  నెహ్రూ  ఇనిస్టిట్యూట్ ఆఫ్ మౌంటేయినీరింగ్ లో పర్వతారోహణ కోర్సు పూర్తి చేసింది. భోపాల్ రైఫిల్ అకాడమీ నుంచి రైఫిల్ షూటింగ్ కోర్సు కూడా చేసింది. రైఫిల్ షూటింగ్ లో దివ్యాంకా ఎన్నో  బంగారు పతకాలు గెలుచుంది.

## కెరీర్
భోపాల్ లో  ఆకాశవాణిలో నటిగా కెరీర్ ను  ప్రారంభించింది. 2003లో జరిగిన ప్యాంటీన్ జీ టీన్ క్వీన్ పోటీల్లో మిస్ బ్యూటిఫుల్ స్కిన్ టైటిల్ గెలుచుకుంది. 2004లో ఇండియాస్ బెస్ట్ సినీస్టార్స్ కీ ఖోజ్ పోటీల్లో పాల్గొన్న ఆమె భోపాల్ జోన్ కు విజేతగా నిలిచింది. 2005లో మిస్ భోపాల్ టైటిల్ గెలుచుకుంది.

## మూలాలు

## బాహ్య లంకెలు

*
*

వర్గం:1984 జననాలు
వర్గం:జీవిస్తున్న ప్రజలు
వర్గం:మధ్య ప్రదేశ్ వ్యక్తులు
వర్గం:భారతీయ టెలివిజన్ నటీమణులు
వర్గం:హిందీ సినిమా నటీమణులు
మహ్మద్ ఇక్బాల్ అలహాబాద్ ప్రసంగం

[కుడి|thumb|[ముహమ్మద్ ఇక్బాల్|మహమ్మద్ ఇక్బాల్, 1930లో ముస్లిం లీగ్ అధ్యక్షుడు, అలహాబాద్ ప్రసంగకర్త]]
**అలహాబాద్ ప్రసంగం** () అన్నది పాకిస్తానీ పండితుడు, పాకిస్తాన్ చరిత్రలో సుప్రసిద్ధుడు అయిన మహమ్మద్ ఇక్బాల్ చేసిన చారిత్రక ప్రాధాన్యత కలిగిన ప్రసంగం.బ్రిటీష్ ఇండియాలోని అలహాబాద్ నగరంలో జరిగిన ఆలిండియా ముస్లిం లీగ్ 25వ వార్షిక సమావేశాల్లో  1930 డిసెంబరు 29న ఈ ప్రసంగం చేశారు.
ఈ ప్రసంగంలో ఇక్బాల్ వాయవ్య భారతదేశంలోని ముస్లిం సంఖ్యాధిక్య ప్రావిన్సులను స్వతంత్ర రాజ్యంగా ఏర్పరచాలన్న ప్రతిపాదన చేశారు. తద్వారా భారత ఉపఖండంలోని ముస్లింలు వేరే జాతి అని, వారికి మిగతా ప్రాంతాలు, మతాల నుంచి రాజకీయ స్వాతంత్ర్యం ఇవ్వాలని వాదించే ద్విజాతి సిద్ధాంతాన్ని ప్రతిపాదించిన తొలి రాజకీయ నాయకునిగా నిలిచారు.

ఇక్బాల్ భారత ఉపఖండంలోని ముస్లింలను ఒక జాతిగా నిర్వచించి, వారిని ఒక జాతిగా అంగీకరిస్తూ, ముస్లిం సంఖ్యాధిక్య ప్రాంతాలకు హిందూ సంఖ్యాధిక్య ప్రాంతాలతో సమానమైన అధికారాలను ఇస్తూ సమాఖ్య ఏర్పరచకపోతే భారతదేశంలో శాంతి సాధ్యం కాదని సూచించారు. ముస్లింలు, హిందువులు తమ తమ సాంస్కృతిక విలువలను సుసంపన్నం చేసుకుంటూ, అభివృద్ధి చెందగల ఏకైక మార్గం అదేనని ప్రకటించారు. తన ప్రసంగంలో భాగంగా, క్రైస్తవానికి భిన్నంగా ఇస్లాం పౌర జీవనంలో ప్రాధాన్యత కలిగిన న్యాయ విధానాలను, సామాజిక క్రమం నుంచి విడదీయరాని తన మత సిద్ధాంతాలను తీసుకుని మరీ వచ్చింది: "కనుక ఇస్లామిక్ సంఘీభావం అన్న మత సిద్ధాంతాన్ని ధిక్కరించేదిగా ఉన్న జాతీయ పాలసీల నిర్మాణం, ఒక ముస్లిం ఊహించడానికి కూడా సాధ్యం కానిది."

ఇక్బాల్ ముస్లిం సమాజాల రాజకీయ ఐక్యత మాత్రమే ప్రబోధించడం కాకుండా ఇస్లామిక్ సిద్ధాంతాలకు అనుగుణంగా లేని విస్తృత సమాజంలోకి ముస్లిం ప్రజలను మిళితం చేయడానికి అయిష్టతను కూడా నొక్కిచెప్పారు. ఏదేమైనా ఆయన లౌకికత, జాతీయతలను నిరాకరించినా తను ఆశించే ఆదర్శ ఇస్లామిక్ రాజ్యం మత ప్రధాన రాజ్యంగా ఉండాలనేమీ స్పష్టంగా వివరించడం, ప్రత్యేకార్థం చెప్పడం చేయలేదు. ఇక్బాల్ జీవితంలోని తర్వాతి భాగం అంతా రాజకీయ కార్యకలాపాల్లో గడిచింది. ముస్లిం లీగ్ కు రాజకీయ, ఆర్థిక మద్దతు కూడగట్టేందుకు ఐరోపా, పశ్చిమాసియా ప్రాంతాల్లో ప్రయాణించారు, తన ఆలోచనలు తిరిగి 1932 ప్రసంగంలోనూ, మూడవ రౌండ్ టేబుల్ సమావేశంలోనూ మాట్లాడారు, ముస్లిం ప్రావిన్సులకు తగినంత స్వయం ప్రతిపత్తి లేకుండా అధికార బదిలీని అంగీకరించబోమంటూ కాంగ్రెస్ ని వ్యతిరేకించారు.

## References
పిట్టగోడ

**పిట్టగోడ ** 2016 డిసెంబరు 24న విడుదలైన తెలుగు చిత్రం. ఈ చిత్రం ద్వారా కె.వి. అనుదీప్ దర్శకుడిగా పరిచయం అవుతున్నాడు. సురేష్ ప్రొడక్షన్స్ ఈ చిత్రానికి సహ నిర్మాణ సంస్థ గా వ్యవహరిస్తున్నది.
## కథ
నలుగురు కుర్రాళ్లు తమ ఊరిలోని పిట్టగోడ మీద కాలక్షేపం చేసేస్తూ ఉంటారు. సరిగ్గా చదవక, పరీక్షలు పాస్‌ అవడం లేదని తండ్రుల చేత చీవాట్లు తింటుంటారు. ఏదో ఒక పనికొచ్చే పని చేసి పేపర్లో పడాలని అనుకుని ఒక క్రికెట్‌ టోర్నీ నిర్వహిద్దామని అనుకుంటారు. ఆ క్రమంలో వారు ఇబ్బందుల్లో పడతారు. డబ్బులు వసూలు చేసి పోటీలు నిర్వహించలేకపోవడంతో వారిపై మోసం చేసిన నేరము కూడా నమోదవుతుంది. ఇదిలావుంటే తమ ఊరికి కొత్తగా వచ్చిన దివ్యతో (పునర్నవి) ప్రేమలో పడతాడు ఈ గుంపులోని ముఖ్యుడు అయిన టిప్పు (విశ్వదేవ్‌). ఆమె కారణంగా అతని జీవితం ఎన్ని మలుపులు తిరుగుతుంది? చివరకు ఆ గోడ మీది నలుగురి జీవితాలు ఏమవుతాయి? అన్నదే మిగిలిన కథ.

## తారాగణం
*విశ్వదేవ్‌ రాచకొండ
*పునర్ణవి భూపాలం

## సాంకేతికవర్గం
*నిర్మాణ సంస్థ: సన్‌షైన్‌ సినిమా, సురేష్‌ ప్రొడక్షన్స్‌
*సంగీతం: 'ప్రాణం ' కమలాకర్‌
*ఛాయాగ్రహణం: ఉదయ్‌
*కథనం, నిర్మాత: రామ్‌ మోహన్‌ పి.
*మాటలు, దర్శకత్వం: కె.వి. అనుదీప్
*విడుదల తేదీ: డిసెంబరు 24, 2016
*కూర్పు : వెంకట కృష్ణ చిక్కాల



## మూలాలు

## బయటి లంకెలు

వర్గం:2016 తెలుగు సినిమాలు
వోల్గా నది

**వోల్గా నది** ఐరోపాలో అతి పెద్ద నది. ఇది నీటిని సముద్రంలోకి తీసుకువెళ్ళుటలోను, పరీవాహక ప్రాంతంలోనూ కూడా ఐరోపా లోకెల్లా అతి పెద్ద నది. ఈ నది, మధ్య రష్యా గుండా కాస్పియన్ సముద్రం లోకి ప్రవహిస్తోంది. రష్యా జాతీయ నదిగా దీన్ని పరిగణిస్తారు. ఈ నది పొడవు 3,531 కి.మీ., పరీవాహక ప్రాంతం 13,60,000 చ.కి.మీ. భౌగోళికంగా దీనికున్న స్థానం కారణంగా వోల్గా తూర్పు పడమరల మధ్య, ఉత్తర దక్షిణాల మధ్యా ప్రజల రవాణాలో ముఖ్యమైన పాత్ర పోషించింది. చారిత్రికంగా వోల్గా నది యూరేసియన్ నాగరికతలకు ముఖ్యమైన సంగమస్థానంగా నిలిచింది.

రష్యాలోని అడవుల గుండా, అడవుల స్టెప్పీల గుండా, స్టెప్పీల గుండా వోల్గా ప్రవహిస్తుంది. మాస్కోతో సహా, రష్యా లోని 11 ఐ పెద్ద నగరాలు వోల్గా పరీవాహక ప్రాంతంలో ఉన్నాయి. ప్రపంచం లోని అతొపెద్ద జలాశయాల్లో కొన్ని వోల్గా వెంట ఉన్నాయి. 

వోల్గా రష్యా సంస్కృతిలో ప్రధానమైన అంగం. రష్యను సారస్వతంలో, జానపదంలో వోల్గాను వోల్గా మాత (వోల్గా మతూష్క) అని అంటారు.

## వోల్గా విశేషాలు

### ఉపనదులు

*అఖ్తూబా పాయ
*బోల్షోయ్ ఇర్గిజ్ 
*సమారా
*కామా
*కజాంకా
*స్వియాగా
*వెట్లూగా
*సూరా
*కెర్జెనెత్స్
*ఓకా
*ఉజోలా
*ఉంజా
*కొస్త్రోమా
*కొటోర్స్ల్
*షెక్స్నా
*మొలోగా
*కాషింకా
*నెర్ల్
*మెద్వెదిస్తా
*దుబ్నా
*షోషా
*ట్వెర్ట్సా
*వజూజా
*సెలిజరోవ్కా

### జలాశయాలు
సోవియట్ కాలంలో వోల్గాపై అనేక ఆనకట్టలు జలాశయాలు నిర్మించారు.అవి:

* వోల్గోగ్రాడ్ జలాశయం
* సరటోవ్ జలాశయం
* కుయ్‌బిషేవ్ జలాశయం
* చెబోక్సరీ జలాశయం
* గోర్కీ జలాశయం
* రైబిన్స్క్ జలాశయం
* ఉగ్లిచ్ జలాశయం
* ఇవాన్‌కోవో జలాశయం

### వోల్గా తీరాన ఉన్న పెద్ద నగరాలు

* వోల్గోగ్రాడ్
* నీజ్ని నొవ్‌గొరోద్
* కజాన్
* సమారా
* సారటోవ్
* తొల్యాట్టి
* యారోసావ్ల్
* అస్త్రఖాన్
* ఉల్యనోవ్స్క్
* చెబోక్సరీ
* ట్వెర్

## మూలాలు

వర్గం:నదులు
నీతా మెహతా

**నీతా మెహతా** (జననం 1956) చలనచిత్రాలలో మాజీ నటి, రచయిత్రి. ఆమె *రిష్టా కాగజ్ కా*, పోంగా పండిట్, *ఔరత్ ఔరత్ ఔరట్*, *హీరో (1983) *, పత్తర్ సే టక్కర్ వంటి దాదాపు 40 చిత్రాలలో నటించింది.

ఆమె ఒక గుజరాతీ కుటుంబంలో జన్మించింది. ఆమె ఎక్కువగా పోషించిన పాత్రలలో ఒకటి దోపిడీ దొంగగా ఉండేది.

భౌతిక జీవన విధానాన్ని విడిచిపెట్టి, ఆమె స్వామి అయ్యింది. సన్యాసులలో ఆమె స్వామి నిత్యానంద గిరి అనే పేరును స్వీకరించింది. ఆమె తన బోధనల కోసం ఒక యూట్యూబ్ ఛానెల్ ను కూడా నడుపుతుంది.
## ఫిల్మోగ్రఫీ

* *మీనాక్షి మూర్తి* (1974) డిప్లొమా చిత్రం
* *పోంగా పండిట్* (1975) 
* మెయిన్ తులసి తేరే ఆంగన్ కి (1979) 
* *హమ్ సే బద్కర్ కౌన్* (1981) 
* సప్నాగా *ఖూన్ కీ టక్కర్ (1981) * 
* *నారి* (1981) 
* *రామ్ కీ గంగా* (1981) 
* *కామ్చోర్* (1982) 
* రూపాగా *రిష్టా కాగజ్ కా* (1983) 
* *సుల్తానాట్* (1986) ప్రత్యేక అతిథిగా
* *రాజూ దాదా* (1992) బిజ్లీగా
* *బస్తీ బద్మిషోన్ కీ* (1992) 
* *ఔరత్ ఔరత్ ఔరట్* (1996) సావిత్రిలా
* *పత్థర్ సే టక్కర్*

## మూలాలు

వర్గం:భారతీయ సినిమా నటీమణులు
వర్గం:జీవిస్తున్న ప్రజలు
వర్గం:1956 జననాలు
అక్టోబర్ విప్లవం

**అక్టోబర్ విప్లవం**, సోవియట్ సాహిత్యంలో అధికారికంగా **గొప్ప అక్టోబర్ సోషలిస్ట్ విప్లవం**గానూ, సామాన్యంగా ***రెడ్ అక్టోబర్***, **ఎర్ర అక్టోబర్**, **అక్టోబర్ తిరుగుబాటు**, **బోల్షెవిక్ విప్లవం**, వంటి పేర్లతోనూ ప్రఖ్యాతి పొందినది 1917 రష్యన్ విప్లవంలో భాగంగా రాజ్యం యొక్క అధికారాన్ని స్వాధీనం చేసుకున్న సంఘటన. సంప్రదాయికంగా జూలియన్ లేదా ఓల్డ్ స్టైల్ క్యాలెండర్ ప్రకారం 1917 అక్టోబర్ 25 (గ్రెగోరియన్ కేలండర్ ప్రకారం 7 నంబర్ 1917న) తేదీన పెట్రోగ్రాడ్లో జరిగిన సాయుధ తిరుగుబాటు ద్వారా జరిగింది.

అదే సంవత్సరంలో అంతకుముందు జరిగిన ఫిబ్రవరి విప్లవాన్ని అక్టోబర్ విప్లవం అనుసరించి ప్రయోజనం పొందగలిగింది. జార్ నియంతృత్వ పరిపాలన అంతం చేసి, జార్ నికోలస్ 2 పదవీచ్యుతుడయ్యాకా అతని తమ్ముడు గ్రాండ్ డ్యూక్ మైకేల్ అధికార బదిలీ జరిగి పదవి స్వీకరించారు, ప్రొవిన్షియల్ ప్రభుత్వం ఏర్పాటైంది. ఈ సమయంలో పట్టణ కార్మికులు కౌన్సిళ్ళుగా (రష్యన్లో సోవియట్ అంటారు) సంఘటితమవుతూ వచ్చి, విప్లవకారులు ప్రొవిన్షియల్ ప్రభుత్వ కార్యకలాపాలను విమర్శించసాగారు. పెట్రోగ్రాడ్ లో జరిగిన అక్టోబర్ విప్లవం ప్రొవిన్షియల్ ప్రభుత్వాన్ని కూలదోసి, స్థానిక సోవియట్లకు అధికారాన్ని ఇచ్చింది. సోవియట్లు బోల్షెవిక్ పార్టీని విస్తృతంగా సమర్థించాయి. సోవియట్ల కాంగ్రెస్ తర్వాత, పరిపాలన సంస్థ రెండో సెషన్ జరుపుకుంది. బోల్షెవిక్కుల నుంచి, లెఫ్ట్ సోషలిస్ట్ రివల్యూషనరీస్ వంటి ఇతర వామపక్ష గ్రూపుల నుంచి సభ్యులను నూతన రాజ్య వ్యవహారాల్లో కీలక స్థానాలకు ఎన్నుకున్నారు. వెనువెంటనే ఇది ప్రపంచంలోకెల్లా తొలి స్వయం ప్రకటిత సోషలిస్టు దేశమైన రష్యన్ సోషలిస్ట్ ఫెడరేటివ్ సోవియట్ రిపబ్లిక్ స్థాపనకు దారితీసింది.

సాయుధ బలగాలను సమీకృతం చేసేలా పెట్రోగ్రాడ్ సోవియట్ పై ప్రభావం చూపి బోల్షెవిక్కులు ఈ విప్లవాన్ని నడిపించారు. మిలటరీ రివల్యూషన్ కమిటీ కింద బోల్షెవిక్ రెడ్ గార్డ్స్ బలగాలు ప్రభుత్వ భవంతులను 1917 అక్టోబర్ 24న స్వాధీనం చేసుకోవడం ప్రారంభించాయి. తర్వాతి రోజు వింటర్ ప్యాలెస్ (అప్పటి రష్యా రాజధాని పెట్రోగ్రాడ్ లో ప్రొవిన్షియల్ ప్రభుత్వ స్థానం), స్వాధీనం అయిపోయింది.

ఎన్నాళ్ళ నుంచో వేచిచూస్తున్న రాజ్యాంగ అసెంబ్లీ ఎన్నికలు 1917 నవంబరు 12న జరిగాయి. 715 సీట్లున్న ఆ చట్టసభలో సోషలిస్ట్ రివల్యూషనరీ పార్టీ 370 సీట్లు గెలుచుకోగా బోల్షెవిక్కులు కేవలం 175 స్థానాలు గెలుచుకుని రెండవ స్థానంతో సరిపెట్టుకున్నారు. రాజ్యాంగ అసెంబ్లీ మొట్ట మొదటి సారి 1917 నవంబరు 28న సమావేశమైంది, ఐతే ప్రమాణ స్వీకారోత్సవం బోల్షెవిక్కుల కారణంగా 1918 జనవరి 5 వరకూ ఆలస్యమైంది. సెషన్లో మొట్టమొదటిది, చిట్టచివరిది అయిన ఆ రోజున శాంతి, భూమి వంటి అంశాల్లో సోవియట్ ఉత్తర్వును తిరస్కరించారు, తర్వాతి రోజున కాంగ్రెస్ ఆఫ్ సోవియట్స్ ఈ రాజ్యాంగ సభను రద్దు చేశారు.

ఈ విప్లవానికి విశ్వవ్యాప్తంగా గుర్తింపు లభించకపోవడంతో రష్యన్ అంతర్యుద్ధం (1917-22) జరిగింది, సోవియట్ యూనియన్ 1922లో ఏర్పడింది.
## నోట్స్

## మూలాలు

వర్గం:రష్యా విప్లవం
అగ్ని-2

**అగ్ని-2** ఒక వ్యూహాత్మక బాలిస్టిక్ క్షిపణి. భారత క్షిపణి ఆధారిత వ్యూహత్మక అణు నిరోధకంలో అగ్ని శ్రేణి క్షిపణులు కీలకమైనవి. అగ్ని-2, రెండు దశల, ఘన ఇంధన చోదిత, మధ్య పరిధి బాలిస్టిక్ క్షిపణి. పోస్ట్ బూస్ట్ వాహనం (PBV) పునఃప్రవేశ వాహనం (RV) తో సమకూర్చబడింది. అగ్ని-2ఎ, అగ్ని-2 కంటే ఆధునికమైనది. మరింత తేలికైన పదార్థాలతో తయారైన ఈ క్షిపణి పరిధి ఎక్కువగా ఉంటుంది. ఈ అగ్ని-2ఎ పేరునే తరువాతి కాలంలో అగ్ని-4 గా మార్చారు. ఇది అగ్ని-2, అగ్ని-3 ల మధ్య అంతరాన్ని పూరిస్తుంది. 2010 డిసెంబరులో చేసిన అగ్ని-2 పరీక్ష విఫలం కాగా, 2011 నవంబరులో చేసిన రెండవ పరీక్ష విజయవంతమైంది అగ్ని-2 ను భారత సాయుధ బలగాల్లోకి చేర్చుకున్నారు.
## పరీక్షలు
1999 ఏప్రిల్ 11 న అగ్ని-2 ను పరీక్షించారు. పరీక్షకు అనుగుణంగా మార్పులు చేసిన రైలు కోచ్ నుండి ఈ పరీక్ష జరిపారు. 2000 కి.మీ. పరిధిలో పరీక్షించిన అగ్ని-2 పూర్తిగా ఘన ఇంధనంతో పనిచేస్తుంది. 2001 జనవరి 17 నాటి పరీక్ష తరువాత క్షిపణి ఉత్పత్తికి  ఆమోదం ఇచ్చారు. సంవత్సరానికి 12 క్షిపణుల ఉత్పత్తి సామర్థ్యం ఉంది. ఆ నాటి పరీక్షలో 700 కి.గ్రా. వార్‌హెడ్‌ను 2,100 కి.మీ. దూరానికి మోసుకెళ్ళింది. రైలు మొబైల్ లాంచరునుండి ప్రయోగించినప్పటికీ, అగ్ని-2 కు రోడ్డు మొబైలు లాంచరు నుండి ప్రయోగించే రూపు కూడా ఉంది. అగ్ని-2 ఎల్లప్పుడూ ప్రయోగ సన్నద్ధ స్థితిలో ఉంటుంది. 15 నిముషాల్లో అగ్ని-2 ను ప్రయోగించవచ్చు. అదే అగ్ని-టిడిని సన్నద్ధం చేసేందుకు ఒక పూట పట్టేది. అగ్ని-2 ఉత్పత్తి ప్రారంభించినట్లు 2002 మార్చి 14 న అప్పటి రక్షణ మంత్రి జార్జి ఫెర్నాండెజ్ పార్లమెంటులో ప్రకటించాడు. భారత్ డైనమిక్స్ లిమిటెడ్ అగ్ని-2 ను ఉత్పత్తి చేస్తోంది. సంవత్సరానికి 18 క్షిపణుల సామర్థ్యంతో, ఒక్కొక్కటి ₹ 35 కోట్ల ఖర్చుతో వీటిని ఉత్పత్తి చేస్తోంది.

భారత సైన్యం 2009 మే 19 న అగ్ని-2 వాడుకరి పరీక్షలు మొదలు పెట్టింది. మొదటి పరీక్ష విఫలమైంది రెండవ దశ సరిగ్గా పనిచెయ్యలేదు. వెంటనే చేపట్టిన రెండవ పరీక్ష కూడా అలాగే విఫలమైంది. 2010 మే 17 న చేసిన క్షిపణి పరీక్ష విజయవంతమైంది. 660 సెకండ్ల ప్రయాణంలో క్షిపణి పూర్తి పరిధిని చేరుకుని, లక్ష్యాన్ని చేరుకుంది.

2011 సెప్టెంబరు 30 న అగ్ని-2 ను మరోసారి విజయవంతంగా పరీక్షించారు. రైలు మొబైలు లాంచరు నుండి ప్రయోగించిన క్షిపణి 2,000&nbsp;కి.మీ. దూరంలోని లక్ష్యాన్ని 10 నిముషాల్లో ఛేదించింది. అన్ని ప్రయోగ లక్ష్యాలనూ సాధించింది 2012 ఆగస్టు 9 న వ్యూహాత్మక బలగాల కమాండ్ మరో విజయవంతమైన పరీక్ష చేసింది. 

2013 ఏప్రిల్ 7 న వ్యూహాత్మక బలగాల కమాండ్ మరోసారి అగ్ని-2 ను విజయవంతంగా పరీక్షించింది.

## ప్రొపల్షన్
**మొదటి దశ:** అగ్ని-2 మొదటి దశలో ఘన ఇంధనాన్ని వాడుతుంది.

**రెండవ దశ:** రెండవ దశ 4,200&nbsp;కి.గ్రా. బరువుంటుంది. ఘన ఇంధనం వాడుతుంది.  ఈ దశలో దిశ నియంత్రణకు ఫ్లెక్స్ నాజిళ్ళుంటాయి. 

## అగ్ని-RV Mk 2 విశేషాంశాలు
పునఃప్రవేశ వాహనానికి ఉండే రెక్కల వలన కింది అనుకూలతలు కలుగుతాయి;
* బాలిస్టికేతర పథంలో ప్రయాణం చెయ్యడం వలన దాన్ని అడ్డుకోవడం మరింతగా కష్టమౌతుంది.
* హైపర్‌సోనిక్ వేగంతో ప్రయాఅణించేటపుడు ఉష్ణ, భౌతిక వత్తిడులను తగ్గించేలా బాడీని తగు కోణంలో ఉంచుతుంది.
* పథంలో ఉండే దోషాలను ప్రయాణపు చివరి దశలో కూడా సరిచేయవచ్చు.
* ఛేదనకు ముందు చేసే విన్యాసం కారణంగా లక్ష్యాన్ని మరింత కచ్చితత్వంతో ఛేదించగలదు. ఈ విధంగా వర్తుల దోష పరిధి తగ్గుతుంది.
## మూలాలు

వర్గం:భారతీయ బాలిస్టిక్ క్షిపణులు
వంగవీటి

**వంగవీటి ** 2016 తెలుగు సినిమా. దీనికి ప్రముఖ దర్శకుడు రామ్ గోపాల్ వర్మ దర్శకత్వం వహించాడు..   ఈ సినిమా డిసెంబరు 23న విడుదలైనది. విజయవాడలో ప్రముఖ రాజకీయనాయకుడు వంగవీటి మోహనరంగా, ఆయన సోదరుడు వంగవీటి రాధామోహన్ జీవిత చరిత్ర ఆధారంగా ఈ చిత్రం నిర్మితమైనది.
## కథ
చ‌ల‌సాని వెంక‌ట‌ర‌త్నం విప్ల‌వ పార్టీకి చెందిన నాయ‌కుడు. విజయవాడలో పేరు మోసిన రౌడీ. త‌న వ‌ద్ద‌కు వ‌చ్చిన వారికి త‌న‌కు వీలైనంత స‌హాయం చేస్తుంటాడు. త‌న మాట విన‌నివారికి త‌న క‌త్తితో బ‌దులిచ్చే వ్య‌క్తి. అలాంటి వెంక‌ట‌ర‌త్నం పేరు చెబితే అంద‌రూ భ‌య‌పడుతుంటారు. కానీ ఒక్క వ్య‌క్తి. అత‌నే రాధా. అంద‌రూ అత‌న్ని బ‌స్టాండ్ రాధా అని పిలుస్తుంటారు. రాదా గురించి తెలుసుకుని తన బృందంలో చేర్చుకుంటాడు వెంక‌ట‌ర‌త్నం. అయితే రాధా ప‌లుకుబ‌డి పెరిగిపోతుండ‌టంతో చెప్పుడు మాట‌లు విని రాధాను అవ‌మానిస్తాడు. దాంతో రాధా అత‌ని మ‌నుషులు వెంక‌ట‌ర‌త్నంను చంపేస్తారు. రాధా పెద్ద రౌడీగా పేరు తెచ్చుకుంటాడు. నగరంలో అత‌ని పేరు ప్రాబ‌ల్యంలోకి వ‌స్తున్న‌ప్పుడు దేవినేని గాంధీ, నెహ్రు, ముర‌ళి అనే కళాశాల విద్యార్థులు రాధా వ‌ద్ద‌కు చేరుతారు. రాధా పేరు నగరంలో ప్ర‌బ‌ల‌మైపోతున్న స‌మ‌యంలో ఓ సెటిల్‌మెంట్ గొడ‌వ‌లో రాధాను కొంద‌రు చంపేస్తారు. దాంతో వంగ‌వీటి మోహ‌న‌రంగా  ప్రవేశం ఆరంభమౌతుంది. రాధాపై అభిమానంతో దేవినేని సోదరులు కూడా మోహ‌న్‌రంగాకే మద్దతు ఇస్తారు. అయితే చెప్పుడు మాట‌లు విన‌డం, చిన్న చిన్న స‌మ‌స్య‌లు పెరిగి పెద్ద‌ద‌వ‌డంతో వంగ‌వీటి మోహ‌న‌రంగాకు, దేవినేని బ్ర‌ద‌ర్స్‌కు మ‌ధ్య గొడ‌వ జ‌రుగుతుంది. త‌మ‌కు వ్య‌తిరేకంగా గాంధీ స్టూడెంట్ యూనియ‌న్‌ను రెచ్చ‌గొడుతున్నాడ‌ని తెలుసుకున్న మోహ‌న‌రంగా అత‌న్ని హెచ్చరించినా  విన‌క‌పోవ‌డంతో, గాంధీని త‌న మ‌నుషుల‌తో చంపించేస్తాడు రంగా. దాంతో దేవినేని కుటుంబానికి, వంగ‌వీటి కుటుంబానికి దూరం పెరిగిపోతుంది. దేవినేని ముర‌ళి త‌న అన్న‌ను చంపిన వారిని చంపేస్తుంటాడు. మోహ‌న‌రంగా హెచ్చరికను పట్టించుకోకుండా అత‌న్ని కూడా చంపేస్తాని అన‌డంతో మోహ‌న‌రంగ, దేవినేని ముర‌ళిని కూడా చంపేస్తాడు. అప్ప‌టికే దేవినేని నెహ్రు రాజ‌కీయాల్లో ఉండ‌టం, వంగ‌వీటి పార్టీ అధికారంలో లేక‌పోవ‌డంతో అద‌ను చూసి వంగ‌వీటి మోహ‌న‌రంగ‌ను చంపేస్తారు అస‌లు ఇంత‌కు మోహ‌న‌రంగ‌ను చంపిందెవ‌రు? అంత‌కు ముందు విజ‌య‌వాడ‌లో జ‌రిగిన ప‌రిస్థితులేంటి? అనే విష‌యాలు మిగిలిన కథలో భాగం.

## తారాగణం
*శాండీ
*నైనా గంగూలీ
*కౌటిల్య‌
*శ్రీతేజ్‌
*వంశీ చాగంటి
* లక్ష్మణ్ మీసాల 

## పాటలు
* నాపెరే కుమారి , రచన: సిరశ్రీ , గానం.గీతామాధురి
* అమ్మలగన్న అమ్మదుర్గమ్మ , రచన: సిరశ్రీ , గానం.సాకేత్
*పెళ్లి ఆహా పెళ్లి , రచన: సిరశ్రీ , గానం. హేమచంద్ర, శ్రీకాంత్,మాళవిక ,సృష్టి బండారి
*మరణం అది తథ్యం, రచన: సిరశ్రీ, గానం. రాంగోపాల్ వర్మ
*వంగవీటి కట్టి, రచన: సిరశ్రీ , గానం. రాజశేఖర్ పన్నాల
*మౌనం, రచన: చైతన్య ప్రసాద్, గానం. కారుణ్య, సాకేత్ 
*కసి కసి , రచన: చైతన్య ప్రసాద్ , గానం.నవరాజ్ హాన్స్
*చంపరా , రచన: చైతన్య ప్రసాద్, గానం. రాంగోపాల్ వర్మ
*అయిగిరి నందిని, రచన:శ్రీ ఆదిశంకరాచార్య, వినాయక, లోకేష్ అనురాగ్, పూస్మోర
*రివైంజ్ , రచన: సిరాశ్రీ , గానం. రాంగోపాల్ వర్మ, సాకేత్.

## సాంకేతికవర్గం
*నిర్మాణ సంస్థః రామ‌దూత క్రియేష‌న్స్‌
*సంగీతంః ర‌విశంక‌ర్‌
*చాయాగ్ర‌హ‌ణంః రాహుల్ శ్రీవాత్స‌వ్‌, కె.దిలీప్ వ‌ర్మ‌, సూర్య చౌద‌రి
*కూర్పుః సిద్ధార్థ్ రాతోలు
*ర‌చనః చైత‌న్య‌ప్ర‌సాద్‌, రాధాకృష్ణ‌
*ద‌ర్శ‌క‌త్వంః రామ్‌గోపాల్ వ‌ర్మ‌
*నిర్మాతః దాసరి కిర‌ణ్‌కుమార్‌

## మూలాలు

## బయటి లంకెలు
*చిత్ర సమీక్ష
వర్గం:2016 తెలుగు సినిమాలు
యుకాయాలి నది

**యుకాయాలి నది** (**Ucayali River** - **యుకాయాలి రివర్**) అనేది పెరూ దేశం యొక్క ఆరెక్వీప ప్రాంతంలో టిటికాకా సరస్సుకు ఉత్తరంగా దాదాపు 110 కి.మీ (68 మైళ్లు) దూరమున ఉద్భవిస్తున్న నది. దీని యొక్క పేరును నౌటా నగరం దగ్గర మరానోన్, యుకాయాలి నదుల సంగమంతో అమెజాన్ నది స్వీకరిస్తుంది. యుకాయాలి నది అమెజాన్ నది యొక్క ప్రధాన ఉపనది అవుతుంది. పుకల్పా నగరం ఈ యుకాయాలి నది ఒడ్డున ఉన్నది. ఈ యుకాయాలి నది అపురిమాక్ నది, ఈనే నది, టాంబో నదులతో కలిసి నేడు అమెజాన్ నది యొక్క ప్రధాన జన్మస్థానము అని భావించబడుతుంది. 

ఈ నది యొక్క మొత్తం పొడవు నెవాడో మిస్మి వద్ద అపురిమాక్ మూలం నుండి యుకాయాలి, మరానోన్ నదుల సంగమం వరకు 2,669.9 కిలోమీటర్లు (1,659.0 మైళ్ళు):
*అపురిమాక్ నది (మొత్తం పొడవు): 730.7 కిలోమీటర్లు (454.0 మైళ్ళు)
*ఈనే నది (మొత్తం పొడవు): 180.6 కిలోమీటర్లు (112.2 మైళ్ళు) 
*టాంబో నది (మొత్తం పొడవు): 158.5 కిలోమీటర్లు (98.5 మైళ్ళు)
*యుకాయాలి నది (టాంబో నదితో సంగమం నుంచి మరానోన్‌తో సంగమం వరకు):1,600.1 కిలోమీటర్లు (994.3 మైళ్ళు)

## మూలాలు

వర్గం:నదులు
కొత్తసాలు (60 మంది కవుల కవిత్వం)

**కొత్తసాలు** పుస్తకం తెలంగాణ రాష్ట్ర భాషా సాంస్కృతిక శాఖ ద్వారా ప్రచురించబడిన మూడవ పుస్తకం. తెలంగాణ రాష్ట్రంలోని 60 మంది కవుల కవితలను ఇందులో పొందుపరచడం జరిగింది.

## సంపాదకులు - సలహా మండలి
thumb|334x334px|కవి సమ్మేళనం ప్రారంభోత్సవంలో 'కొత్తసాలు' పుస్తకాన్ని ఆవిష్కరిస్తున్న అనుమాండ్ల భూమయ్య, ఎల్లూరి శివారెడ్డి, కెవి రమణాచారి ఎన్. గోపి, మామిడి హరికృష్ణ, జాజుల గౌరీ, అయినంపూడి శ్రీలక్ష్మీ తదితరులు
2015 శ్రీ మన్మథ నామ సంవత్సరం ఉగాది (మార్చి 21) రోజున సాయంత్రం రవీంద్ర భారతి ఆరు బయట ప్రాగణంలో తెలంగాణ భాషా సాంస్కృతిక శాఖ 7మంది సాహితీవేత్తలతో కమిటీని వేసి, వారి ప్రత్యక్ష పర్యవేక్షణలో ఉగాది కవి సమ్మేళనాన్ని విజయవంతంగా నిర్వహించింది. ఉగాది కవి సమ్మేళనం, ప్రపంచ కవితా దినోత్సవ ప్రత్యేకం, రాష్ట్ర అవతరణ తర్వాత ప్రభుత్వ పరంగా జరిగిన తొలి కవితాగానం వంటి 3 అంశాలకు ప్రతిబింబంగా ఈ కవి సమ్మేళనాన్ని నిర్వహించడం జరిగింది. మామిడి హరికృష్ణ సంపాదకులుగా ఉండగా... డా. నందిని సిధారెడ్డి డా. అమ్మంగి వేణుగోపాల్, డా. మసన చెన్నప్ప, డా. నాళేశ్వరం శంకరం, జూపాక సుభద్ర, యాకుబ్, అయినంపూడి శ్రీలక్ష్మీ వంటివారు సలహా మండలి కమిటీలో ఉన్నారు.

## కొత్తసాలులో రాసిన కవులు - వారి కవితలు

## మూలాలు

వర్గం:తెలుగు పుస్తకాలు
వర్గం:కవితా సంకలనాలు
వర్గం:తెలంగాణ భాషా సాంస్కృతిక శాఖ
వర్గం:2016 పుస్తకాలు
వర్గం:కవిత్వం
కొండముది శ్రీరామచంద్రమూర్తి

**కొండముది శ్రీరామచంద్రమూర్తి** ప్రముఖ రచయిత. ఇతడు 40కి పైగా నవలలు, 600 కథలు వ్రాశాడు. ఇతని నవల "చిరుమువ్వల మరుసవ్వడి" ఆధారంగా ఆనంద భైరవి సినిమాను తీశారు. ఈ సినిమాకు ఇతనికి ద్వితీయ ఉత్తమ కథారచయితగా నంది పురస్కారంతో పాటు వంశీ, కళాసాగర్ పురస్కారాలు లభించింది. ఇంకా ఇతడు మండలాధీశుడు, శ్రీరామచంద్రుడు సినిమాలకు సంభాషణలు వ్రాశాడు.
## రచనలు

# పద్మవ్యూహం (నాటకం)
# సింహకాకౌతం
# మంత్రిగారి కూతురు
# సిరిదివ్వెలు
# ధర్మదీపం
# తలుపులు తెరవకండి
# పాపం పడగనీడ
# నారీ నారీ నడుమ మురారి
# స్వయంకృతం
# కలియుగ స్త్రీ
# వెన్నెల వేడి
# యజ్ఞ సమిథలు
# మనిషి గుర్రం మనసు కళ్ళెం (నవల)
# ధర్మం చెర (నవల)
# ఒక సబల కథ (నవల)
# తెలుగు తల్లీ కళ్ళుమూసుకో 
# ధనుర్దాసు (నాటకం)
# గడ్డిపూలు (నాటకం)
# రాజేంద్రప్రసాద్ (జీవిత చరిత్ర)
# కొండముది శ్రీరామచంద్రమూర్తి కథలు
# శ్రీరామచంద్రమూర్తి కథలు
# పాములాటి బ్రతుకు
# చిరుమువ్వల మరుసవ్వడి (నవల)
# అనిబీసెంట్

## మరణం
ఇతడు మానస సరోవర యాత్రకు వెళ్లి నేపాల్ దేశంలోని ఖాట్మండులో 2008, సెప్టెంబరు 22వ తేదీన గుండెపోటుతో మరణించాడు.

## మూలాలు

వర్గం:2008 మరణాలు
వర్గం:నంది ఉత్తమ కథా రచయితలు
వర్గం:తెలుగు సినిమా రచయితలు
రాజువారిపల్లె

**రాజువారిపల్లె ** ఆంధ్రప్రదేశ్, అన్నమయ్య జిల్లా, కలికిరి మండలానికి చెందిన రెవెన్యూయేతర గ్రామం.

## పాడిపంటలు
ఇచ్చట ఎక్కువగా టమాటో, వరి, వేరుశెనగ పండిస్తారు.
## వృత్తులు
ఎక్కువగా వ్యవసాయదారులు ఉన్నారు. కొద్దిమంది ఉన్నత చదువులు చదివి సాఫ్ట్‌వేర్ ఉద్యోగాలు కూడా చేస్తున్నారు.
## మూలాలు

## బయటి లంకెలు
రతికా రామస్వామి

**రతికా రామస్వామి,** భారతీయ వన్యప్రాణి ఫోటోగ్రాఫర్. రతికా ఢిల్లీలో  ఉంటూ ఫ్రీలాన్స్ ఫోటోగ్రాఫర్ గా పనిచేస్తుంటారు. ఆమె తీసిన ఛాయాచిత్రాలు ఎన్నో ప్రశంసాలు పొందాయి. ప్రపంచ ప్రఖ్యాతి పొందిన మొట్టమొదటి భారతీయ వన్యప్రాణి ఫోటోగ్రాఫర్ గా పేరు పొందారు రతికా. ఆమె తీసిన ఛాయాచిత్రాలు ఎన్నో ప్రశంసాలు పొందాయి.

## జీవిత చిత్రణ
కుడి|thumb|మలబార్ గ్రే హార్న్ బిల్, పశ్చిమ కనుమలుకు చెందిన స్థానిక పక్షి.
కుడి|thumb|రెడ్-వాటెల్డ్ లాప్ వింగ్
1999లో పెళ్ళి అయిన దగ్గర్నుంచీ ఢిల్లీలో ఉంటున్నారు రతికా. కంప్యూటర్ ఇంజినీరింగ్ లో బిటెక్ చదివిన రతికా, ఎంబిఏ కూడా చదువుకున్నారు. ఫుల్ టైం ఫోటోగ్రాఫర్ గా మారకముందు ఆమె చాలా కాలం సాఫ్ట్ వేర్ ఇంజినీర్ గా పనిచేశారు.

ఔత్సాహిక ఫోటోగ్రాఫర్ అయిన తన బంధువు మొదటిసారి రతికాకు కెమెరా బహుమతి ఇచ్చారు. ఆ కెమెరాతో ఆమె మొదట్లో చెట్లు, పువ్వులను ఫోటోలు తీసేవారు. 2003లో భరత్ పూర్ లోని కొయిలడో జాతీయ పార్కును సందర్శించినపుడు అక్కడ ఉన్న పక్షులను ఫోటో తీశారు. మొదట్లో ఆమె తీసే ఫోటోల్లో నైపుణ్యం పెద్దగా ఉండకపోయినా, తరువాత తనను తాను చాలా అభివృద్ధి చేసుకున్నారు. ఆమె ఎక్కువగా ఓఖ్లా పక్షి అభియారణ్యానికి వెళ్ళడం మొదలుపెట్టారు. అక్కడ వివిధ రకాలైన పక్షుల ప్రవర్తన, వైఖరి గమనించేవారు. ఆ తరువాత కొన్నాళ్ళకు వన్యప్రాణి ఫోటోగ్రాఫర్ గా తన కెరీర్ ను మలచుకున్నారు. కెన్యా, టాంజేనియా వంటి దేశాల్లోని జాతీయా పార్కులను సందర్శించారు.

సెప్టెంబర్ 2005న ఢిల్లీలోని ఇండియా ఇంటర్నేషనల్ సెంటర్ లో జరిగిన "క్లీన్ గంగా కాంపైన్"లో ఆమె ఛాయాచిత్రాలను ప్రదర్శించారు. ఆమె తీసిన పక్షుల చిత్రాలతో జవహర్ లాల్ నెహ్రూ విశ్వవిద్యాలయం 2007 క్యాలండర్ ను విడుదల చేసింది. 2008లో "ది బర్డ్స్ ఆఫ్ ఇండియా" రతికాను టాప్ 20 ఉత్తమ భారతీయ ఫోటోగ్రాఫర్ గా గుర్తించింది. ఈ అరుదైన గౌరవం దక్కిన ఏకైక మహిళ ఆమే కావడం విశేషం. వన్యప్రాణి ఎగ్జిబిషన్స్ లో పాల్గొనడంతో పాటు, ఆమె వన్యప్రాణి ఫోటోగ్రఫీపై వర్క్ షాప్ లు కూడా నిర్వహిస్తూంటారు.

ఫోటోగ్రఫీ ఆర్ట్స్ అసోసియేషన్ ఆఫ్ ఇండియా సంస్థ స్థాపకుల్లో రతికా ఒకరు.

## రచనలు
ది బెస్ట్ ఆఫ్ వైల్డ్ లైఫ్ మూమెంట్స్ అనే పుస్తకం రాసి, 2014లో ప్రచురించారు.

## పురస్కారాలు
* 2015: ఇన్స్పైరింగ్ ఐకాన్ అవార్డ్, సత్యభామ విశ్వవిద్యాలయం, చెన్నై
* 2015: అంతర్జాతీయ కెమెరా ఫెయిర్(ఐసిఎఫ్) పురస్కారం

## మూలాలు

వర్గం:జీవిస్తున్న ప్రజలు
వర్గం:భారతీయ ఫోటోగ్రాఫర్లు
వర్గం:తమిళనాడు మహిళా ఫోటోగ్రాఫర్లు
కొంపెల్ల విశ్వం

**కొంపెల్ల విశ్వం**ప్రముఖ రచయిత. ముఖ్యంగా సినిమాలకు, టి.వి.సీరియళ్లకు రచనలు చేశాడు. ఇతడు ముమ్మిడివరంలో జన్మించాడు. ఇతడు ఐ.ఎ.ఎస్. అధికారిగా కాశ్మీరులో పనిచేశాడు. పిమ్మట హైదరాబాద్ కోర్టులో పనిచేశాడు. చామంతి, సక్కనోడు, ఉమ్మడి కుటుంబం, కొంగుముడి మొదలైన సినిమాలకు రచయితగా ఉన్నాడు. ఎ.వి.ఎం. బ్యానర్‌పై నిర్మించబడిన కొన్ని టి.వి.సీరియళ్లకు ఇతడు సంభాషణలు వ్రాశాడు. ఇతడు చివరి దశలో ఆధ్యాత్మికంవైపు ఆకర్షితుడైషిర్డీ సాయిబాబా భక్తుడిగా మారిపోయాడు. ఇతడు సాయి సేవా సత్సంగ్ అనే ట్రస్టును స్థాపించి సంఘసేవా కార్యక్రమాలు నిర్వహించాడు. ఇతడు 2013, అక్టోబరు 1న చెన్నైలో తన 62వ యేట గుండెపోటుతో మరణించాడు,.
## రచనలు
### కథలు
ఇతని కథలు ఆంధ్రప్రభ, రచన, జ్యోతి, కడలి, ఆంధ్రజ్యోతి, స్వాతి, చుక్కాని, స్రవంతి, పుస్తకం, ప్రగతి, యువ, ఆంధ్రపత్రిక, పుస్తకప్రపంచం, ఇండియాటుడే, విపుల, చతుర, ఆంధ్రపత్రిక, స్వప్న, ప్రజాతంత్ర, అనామిక, వనిత తదితర పత్రికలలో ప్రచురింపబడ్డాయి. కొన్ని "కొంపెల్ల విశ్వం కథలు" అనే పుస్తకంగా వచ్చింది. కథానిలయంలో లభించే ఇతని కథలు కొన్ని: 

# 'కాలం' కథ
# అక్షింతలు
# అబద్ధం
# అబ్బాయిగారు-అమ్మాయిగారు
# అభిమాన పాఠకుడు
# అమ్మలూ! నువ్వునాదగ్గరకు రావద్దులే !
# ఆకలి కథ
# ఆమెకు ఇద్దరు
# ఆరాధన
# ఇష్టం
# ఈ పిల్లులు పాలు తాగవు
# ఊరు అంటుకుంది
# ఎన్జీవో భార్య
# ఎన్నికలు
# కాళ్ళు
# కొండముచ్చు-మల్లెపువ్వు
# కోర్టు
# గొలుసు
# గౌరవం
# చచ్చుకథ
# చేటపెయ్య
# చేదు మిఠాయి
# తోడు
# నీతి లేని ఆడది
# పడవ
# పిచ్చితల్లి
# పేదవాడికి జై
# ప్రతిపక్షం
# ప్రపంచం దేనిమీద నడుస్తోంది?
# ప్రాణంలేని ప్రాణి
# ప్రియురాలు
# బచ్చీ బీమార్ హోయీ
# మంట
# మగజాతి కథ
# మానవత్వానికి మారణహోమం
# మామూలుమనిషి
# మిడిల్ క్లాస్
# ముందుచూపు
# ముద్దుగుమ్మతో ముగ్గురబ్బాయిలు
# ముసుగు
# మౌనరాగం
# రాజహంస
# రాజ్యహింస
# లంగరు దొరకని నౌక
# లంచం
# లెక్కల మాస్టారు
# లోకాన పిచ్చోళ్లు
# వీళ్లూ మనుషలే
# వ్యవస్థ
# శాకాహారి
# సత్యవతి
# సీటు
# సుందరి మొగుడొచ్చాడు
# స్వప్నకిరీటం

### ఇతరములు
* శ్రీ శిరిడీ సాయి ఆరతులు
* బ్రతుకు (నవల)

## సినిమాల జాబితా
ఇతడు రచయితగా పనిచేసిన కొన్ని సినిమాలు:
# త్రివేణి సంగమం (1983)
# జననీ జన్మభూమి (1984)
# శ్రీమతి కావాలి (1984)
# కొంగుముడి (1985)
# సక్కనోడు (1986)
# ఉమ్మడి మొగుడు (1987)
# స్త్రీ సాహసం (1987) 
# పూల రంగడు (1989)
# చామంతి (1992)
# మా ఇంటి ఆడపడుచు (1996)

## మూలాలు

వర్గం:తెలుగు కథా రచయితలు
వర్గం:తెలుగు సినిమా రచయితలు
వర్గం:2013 మరణాలు
అపురిమాక్ నది

**అపురిమాక్ నది** అనేది దక్షిణ పెరూలో ఆరెక్వీప ప్రావిన్స్‌లో 5,597 మీటర్ల ఎత్తు (18,363 అడుగులు) పర్వతం మిసమి శిఖరం యొక్క హిమనదీయ ద్రవీభవ నీటి నుంచి ఉద్భవించిన ఒక నది.

## మూలాలు

వర్గం:నదులు
వర్గం:దక్షిణ అమెరికాలోని నదులు
అంగర వెంకటకృష్ణారావు

**అంగర వెంకటకృష్ణారావు**(1920-1974) ప్రఖ్యాత రచయిత. ఇతడు రెండవ ప్రపంచ యుద్ధం సమయంలో మిలట్రీలో హవల్దార్‌గా ఈశాన్య భారతదేశంలో పనిచేశాడు. ఆ అనుభవాలను విరామం పేరుతో ఒక నవలగా 1967లో వ్రాశాడు. విశాఖ సాహితి అనే సాహిత్య సంస్థను స్థాపించాడు.
## రచనలు
### కథలు
ఇతని కథలు గృహలక్ష్మి, తెలుగు స్వతంత్ర, ఆంధ్రజ్యోతి, పుస్తకం, అంజలి, సుధ, జ్యోతి, ఆంధ్రపత్రిక, రూపవాణి, భారతి, కథాంజలి, ఆంధ్రప్రభ, విశాఖ, జయశ్రీ, యువజ్యోతి తదితర పత్రికలలో ప్రచురితమయ్యాయి. "కదిలే బొమ్మలు" అనే కథా సంపుటాన్ని, విశాఖ సాహితి తరఫున "వి.సా.కథలు" అనే పేరుతో ఒక కథా సంకలనాన్ని తీసుకువచ్చాడు. కథానిలయంలో లభించే ఇతని కథలు కొన్ని:

* అబలలా
* అవతలి గట్టు (రూపకం)
* ఆరని మంటలు
* ఇంటి దొంగలు
* ఉదయభానుడి సందేశం
* ఎందుకు
* కదిలే బొమ్మలు
* కన్నీటి గంగ
* కలతపడ్డ గంగ
* కుముద్వతి
* గుర్రం
* చక్రభ్రమణం
* చదువులేని చక్కదనము
* చవట మేనల్లుళ్లు
* చిట్టి బూరెలు
* చిలక పలుకు
* చెట్టుకింద
* జవాబు చెప్పలేదు
* జిగిబిగి
* తుఫాను
* తెగిన గాలిపటం
* తెగిపడిన చుక్క
* తెలియనిది
* తేలుముద్దు
* తొగరు చెట్టు
* తోడునీడ
* దయ్యం
* దెబ్బకు దెయ్యం
* దేవతావస్త్రాల మూట
* నాగరికత
* పరాధీన
* పాముల సత్యయ్య...
* పారిపోయిన కుక్క
* పిరికిగుండె
* పిలుపు
* పెద్ద మనిషి
* పేకమేడ
* పోయినపుటలు
* ప్రయాణం
* ప్రేమ పర్యవసానం
* బల్లి పతనం
* బాదం చెట్టు...
* మహాసముద్రం
* మిధ్యామితి
* ముక్తథార
* మూడుతరాలు
* మేకాగొర్రె
* యాత్రికులు
* రెండవ కూర్పు
* రైలులో గాజుల చప్పుడు
* రైళ్లుమారిన ప్రయాణం
* వత్తులూ, కత్తులూ
* వెలుగు
* శిలా ప్రతిమలు
* సంఘ దురాచారం
* సత్తు రూపాయి
* సింహాద్రి నవ్వాడు
* సిమెంటు గుండె
* సొమ్మూవాడిదే-సోకూవాడిదే
* స్మృతి
* హృదయ ఛురికలు
* హోమగుండం

### ఇతర రచనలు
#### ఇంగ్లీషు
* Nayantara Sahgal: a study of her fiction and non-fiction, 1954-1974
* The Indo-Anglian novel and the changing tradition; a study of the novels of Mulk Raj Anand, Kamala Markandaya, R. K. Narayan, and Raja Rao, 1930-64

## మూలాలు

వర్గం:1924 జననాలు
వర్గం:తెలుగు నవలా రచయితలు
వర్గం:తెలుగు కథా రచయితలు
వర్గం:1974 మరణాలు
అడివి సూర్యకుమారి

**అడివి సూర్యకుమారి** సుప్రసిద్ధ నవలా రచయిత్రి.

## రచనలు
# జ్ఞానాగ్ని
# త్రేతాగ్ని (నవల)
# శ్రీకృష్ణుడు జ్ఞానసారథి - గీతాంశాలపై సరళ వ్యాఖ్యలు
# మాతృ విజయం (చారిత్రక నవల)
# అన్నమయ్య జయదేవుల మధురభక్తి
# సాగరమథనం (నవల)
# ప్రేమాయనమః (నవల)
# టాప్ సీక్రెట్ (నవల)
# కాలం ఒడిలో (నవల)
# మేడిన్ ఇండియా (నవల)
# స్టూడెంట్స్ స్పెషల్ (నవల)
# ప్రవాసి (నవల)
# గీతామాధవం (నవల)

## కథలు
ఆమె కథలు అనేక తెలుగు వార, పక్ష పత్రికలలో ప్రచురింపబడ్డాయి.

## పురస్కారాలు
* 1993 - పొట్టి శ్రీరాములు తెలుగు విశ్వవిద్యాలయం వారి ఉత్తమ రచయిత్రి సాహితీ పురస్కారం. 

## మూలాలు

వర్గం:తెలుగు రచయిత్రులు
టి. మోహన్ సింగ్

**ఆచార్య టి. మోహన్ సింగ్** ప్రముఖ రచయిత, హిందీ అధ్యాపకులు.

## జననం - విద్యాభ్యాసం
ఆచార్య టి.మోహన్ సింగ్ 1943, జూలై 17న  తెలంగాణ రాష్ట్రంలోని నాగర్‌కర్నూల్ జిల్లా వెల్దండ మండల కేంద్రంలో జన్మించారు. హిందీలో ఎం.ఎ, పిహెచ్.డి చేశారు.

## పదవి
ఉస్మానియా విశ్వవిద్యాలయంలోని భక్తి సాహిత్య పరిశోధనా కేంద్రంలో డైరెక్టర్ గా ఉన్నారు.

## ప్రచురించిన గ్రంథాలు
**తెలుగు**
# భారతీయ జ్ఞానపీఠ్ బహుమతి గ్రహీతలు
# ఆశాలయం (కావ్య సంకలనం)
# ఓరామ నీనామ మెంతో రుచిరా -1,2
# కృష్ణం వందే జగద్గురుం -1,2

**హిందీ**
# సాఠోత్తర్ హిందీ ఉపన్యాస్ ప్రతిపాద్య ఔర్ శిల్ప
# అస్మితాకీ ఖోజ్ (కావ్య సంకలనం)
# హిందీ సాహిత్య్ కా ఇతిహాస్

## సంపాదకత్వం వహించిన గ్రంథాలు
ఆచార్య టి.మోహన్ సింగ్ సంపాదకత్వంలో 24 గ్రంథాలు వచ్చాయి. ఆంధ్రప్రదేశ్ ఓపెన్ స్కూల్స్ సొసైటీ, ఎస్.సి.ఇ.ఆర్.టి, ఆంధ్రప్రదేశ్ ప్రభుత్వం, ఇంటర్మీడియెట్ బోర్డు, అంబేద్కర్ ఓపెన్ యూనివర్సిటీ, ఉస్మానియా యూనివర్సిటీ, సెంటర్ ఫర్ డిస్టెన్స్ ఎడ్యుకేషన్ కొరకు 1వ తరగతి నుండి ఎం.ఏ దాకా పాఠ్యపుస్తకాలు.

## పరిశోధనా వ్యాసంగాలు
ఆచార్య టి.మోహన్ సింగ్ మార్గదర్శకత్వంలో 17 మందికి పి.హెచ్.డి 25 మందికి ఎం.ఫిల్ డిగ్రీలు లభించాయి.

## బహుమతులు - అవార్డులు
# ఎం.ఏ. హిందీలో రెండు బంగారు పతకాలు
# ఉత్తమ ఉపాధ్యాయ బహుమతి
# జన్మభూమి అవారు (ఆంధ్రప్రదేశ్ ప్రభుత్వం)
# సాహిత్యా చార్య
# విద్యావాచస్పతి
# మహాత్మగాంధీ మెమోరియల్, జాతీయ బహుమతి 
# హిందీ సాహిత్య సమ్మేళన్, అలహాబాదు బహుమతి
# మెగాసిటీ గోల్డన్ జూబ్లీపురస్కార్
# విద్యామార్తాండ్
# హిమాలయ్ ఔర్ హిందుస్తాన్ బహుమతి
# హిందీ సాహిత్య గౌరవ్
# సంపాదక్ శిరోమణి అవార్డు
# విశిష్ట హిందీ సేవీ సన్మాన్

## మూలాలు
* రచయిత పరిచయం, కృష్ణ వందే జగద్గురుమ్ పుస్తకం, 2007 ముద్రణ.

వర్గం:తెలుగు రచయితలు
వర్గం:1943 జననాలు
వర్గం:జీవిస్తున్న ప్రజలు
వర్గం:నాగర్‌కర్నూల్ జిల్లా వ్యక్తులు
డొరొతీ లారెన్స్

**డొరొతీ లారెన్స్** (4 అక్టోబరు 1896 – అక్టోబరు 1964) ఆంగ్ల విలేఖరి, మొదటి ప్రపంచ యుద్ధం సమయంలో రహస్యంగా మగవేషంలో బ్రిటీష్ సైన్యంలో చేరారు. ఫ్రీలాన్స్ యుద్ధ కరెస్పాండెంట్ గా ఫ్రెంచ్ సెక్టర్  నుంచి యుద్ధ జోన్ లోకి చేరేందుకు ప్రయత్నించిన ఆమెను ఫ్రెంచ్  పోలీసులు అరెస్ట్ చేసి, ఊరి అవతల దించేశారు. దానికి ప్రతీకారంగా  బ్రిటీష్ సైన్యంలో చేరి, గొప్ప సాహసం చేశారు డొరొతీ. 

## తొలినాళ్ళ జీవితం
మిడిల్‌సెక్స్లోని హెండన్ ప్రాంతంలో పుట్టారు డొరొతి. ఆమె తల్లిదండ్రుల వివరాలు లేవు. డొరొతి అక్రమ సంతానం అని కొందరి వాదన. డొరొతి చిన్న వయసులోనే చర్చ్ ఆఫ్ ఇంగ్లాండ్ కు దత్తత బిడ్డగా పెరిగారు.

ఆమె తల్లిదండ్రుల విషయంలో కొంత వివాదం ఉంది. 2004లో ప్రచురితమైన ది ఆక్స్ ఫర్డ్ డిక్షనరీ ఆఫ్ నేషనల్ బయోగ్రఫీ ప్రకారం డొరొతీ 4 అక్టోబర్ 1896న పోల్స్ వర్త్, వార్విక్ షైర్ లో జన్మించారు. థామస్ హార్ట్ షార్న్ లారెన్స్, మేరీ జేన్ బెడ్డల్ ల రెండో కుమార్తె అని రాశారు ఆ పుస్తకంలో.

## యుద్ధ కరెస్పాండెంట్
విలేఖరి అవ్వాలని ఆమె చిన్నప్పట్నుంచీ కోరుకునేది. ది టైమ్స్ పత్రిక కు ఆమె కొన్ని వ్యాసాలు రాసి పంపించారు. అవి ప్రచురితమయ్యాయి కూడా. యుద్ధం మొదలైన తరువాత ఫ్లీట్ స్ట్రీట్ లో ఉన్న ఎన్నో వార్తా పత్రికలకు యుద్ధ విశేషాలను వార్తలు రాసి పంపేవారు.

### రూపాం మార్పు
కుడి|thumb|313x313px|బ్రిటిష్ సైన్యంలో మారు వేషంలో చేరిన డొరొతి లారెన్స్

## మూలాలు

వర్గం:1896 జననాలు
వర్గం:1964 మరణాలు
విక్టోరియా సరస్సు

**విక్టోరియా సరస్సు**  (**Lake Victoria** - **లేక్ విక్టోరియా**) అనేది ఆఫ్రికన్ గొప్ప సరస్సులలో ఒకటి. ఈ సరస్సుకు అన్వేషకుడు జాన్ హన్నింగ్ స్పెకె చే విక్టోరియా రాణి పేరు పెట్టబడింది. స్పెకె 1858లో ఇది నెరవేర్చాడు. అయితే రిచర్డ్ ఫ్రాన్సిస్ బర్టన్ అన్వేషయాత్రతో ఇది నైలు నది యొక్క జన్మస్థలమని గుర్తించబడింది.

దీని ఉపరితల వైశాల్యం సుమారు , విక్టోరియా సరస్సు విస్తీర్ణపరంగా ఆఫ్రికాలోని అతిపెద్ద సరస్సు, ప్రపంచంలోనే అతిపెద్ద ఉష్ణమండల సరస్సు,,  ఉత్తర అమెరికాలోని సుపీరియర్ సరస్సు తరువాత ఉపరితల విస్తీరణంలో ప్రపంచములోనే రెండవ అతిపెద్ద మంచి నీటి సరస్సు.

## మూలాలు

వర్గం:సరస్సులు
వర్గం:మంచినీటి సరస్సులు
వెస్ట్రన్ ఇండియా ప్లైవుడ్స్

భారతదేశం లో  ప్లైవుడ్ తయారు చేసే కర్మాగారాలు చాల వుండొచ్చు. కానీ *వెస్టర్న్ ఇండియా ప్లైవుడ్స్ * అనే సంస్థకు ఒక ప్రత్యేక ఉంది. అదేమంటే ఇది భారత దేశంలో వున్న పురాతన ప్లైవుడ్ ఫ్యాక్టరీలలో ఒకటి. అంతే గాక ఇది భారత దేశంలో పాడైన లేదా రద్దయిన కరెన్సీ నోట్లతో ఈ సంస్థ ఫ్లై వుడ్ తయారు చేస్తుంది. అదే దీని ప్రత్యేకత. భారత దేశంలో చలామణిలో వున్న కరెన్సీ నోట్లు కొంత కాలానికి పాడై పోవచ్చు లేదా ప్రభుత్వం కొన్ని కారణాంతరాల వల్ల వాటిని రద్దు చేయవచ్చు. అటువంటి సందర్భాలలో ఆ నోట్లనుముద్రించిన రిజర్వ్ బ్యాంక్ ఆఫ్ ఇండియా వారికి ఆ కరెన్సీ నోట్లు చేరిపోతాయి. కుప్పలు తెప్పలుగా వచ్చి చేరే అటువంటి కరెన్సీ నోట్లను వదిలించుకోవడానికి రిజర్వ్ బ్యాంకు వాటిని తగులబెట్టి బూడిద చేసేది. అది వాతావరణ కాలుష్యానికి కారణమయ్యేది. 

కేరళలో వున్న రిజర్వ్ బ్యాంకు ఇలా కరెన్సీ నోట్లను తగులబెడుతున్నదని గమనించిన ఈ ప్యాక్టరీ వారు ఈ విషయం గమనించిన స్థానికంగా వున్న వెస్టర్న్ ఇండియా ఫ్లైవుడ్ అనే సంస్థ ఆ పాత నోట్లను కాగితం గుజ్జు(పల్ప్)గా మార్చి హార్డ్ బోర్డులను తయారు చేయడానికి గల అవకాశాలను పరిశీలించదలచి ప్రయోగాలను చేపట్టింది. వారి పరిశోధన ఫలించి, సాధారణ కాగితం కన్నా దళసరిగా వున్న ఈ కరెన్సీ కాగితంతో నాణ్యమైన అట్టల తయారీకి ఉపయోగించ మొదలెట్టారు. రిజర్వ్ బ్యాంకు వారిని సంప్రదించి ఆ చిత్తు కరెన్సీని తమకు ఆమ్మే ఏర్పాటు చేసుకున్నారు. ప్రస్తుత కాలంలో రద్దయిన పెద్ద నోట్లన్నీ చివరి గమ్యంగా రిజర్వ్ బ్యాంకు శాఖలకు చేరుతున్నాయి. రిజర్వ్ బ్యాంకు వారు వాటిని ముక్కలుగా చేసి వెస్టర్న్ ఇండియా ప్లైవుడ్ కంపెనీకి అమ్మేస్తున్నారు. ఆ విధంగా ఈ కంపెనీ రిజర్వ్ బ్యాంకు నుండి పెద్ద మొత్తంలో ముక్కలు చేసిన రద్దయిన కరెన్సీ నోట్లను పెద్ద మొత్తంలో కొనుగోలు చేసి అట్టలుగా, హార్డ్ బోర్డ్ షీట్లుగాను తయారు చేసి దేశ వ్యాప్తంగా సరపరా చేస్తున్నది. దీని వలన వాతావరణ కాలుష్యాన్ని ఆపగలగడమే కాకుండా కాగితాన్ని పునర్వినియోగంలోకి తేవడము మంచి విషయమే.

వెస్టర్న్ ఇండియా ప్లైవుడ్స్ ప్యాక్టరీ కేరళ రాష్ట్రంలోని కానూర్ జిల్లాలోని వలపట్టణం నది ఒడ్డున ఉంది. ఇది దేశంలో వున్న పురాతన హార్డ్ బోర్డ్ ప్యాక్టరీలలో ఇది ఒకటి. కానీ రద్దయిన కరెన్సీ నోట్లతో హార్డ్ బోర్డులను తయారు చేసే ప్యాక్టరీ మాత్రము మన దేశంలో ఇదొక్కటే. అందుచేత వెస్టర్న్ ఇండియా ప్లైవుడ్స్ అనే లోగో వున్న హార్డ్ బోర్డ్ కనబడితే అది మన కరెన్సీ నోట్లతో తయారు కాబడినదని గుర్తించాలి.

## మూలాలు/ఆధారాలు

## వెలుపలి లంకెలు
వర్గం:కేరళ
వర్గం:కర్మాగారాలు
వర్గం:పరిశ్రమలు
దంగల్

thumb
**దంగల్** అన్నది అమీర్ ఖాన్ నటించిన 2016 నాటి హిందీ సినిమా. ప్రముఖ కుస్తీ క్రీడాకారుడు మహావీర్ సింగ్ ఫొగాట్, అతని కుమార్తెల జీవితాన్ని ఆధారంగా చేసుకుని ఈ చిత్ర కథను రూపొందించారు. ఈ చిత్రానికి నితీష్ తివారీ దర్శకత్వం వహించగా, సిద్ధార్థ్ రాయ్ కపూర్, అమీర్ ఖాన్ నిర్మాతలుగా వ్యవహరిస్తున్నారు.
## నటీనటులు
నటీనటులు, పాత్రల వివరాలు ఇలా ఉన్నాయి
* అమీర్ ఖాన్...మహావీర్ సింగ్ ఫోగాట్ 
*సాక్షి తన్వర్ ... దయా కౌర్
* ఫాతిమా సనా షేక్... గీతా ఫొగట్
* సన్యా మల్హోత్రా... బబితా కుమారి
* జైరా వసీమ్... గీతా ఫోగట్
* అపరశక్తి ఖురానా
* సుహానీ భట్నాగర్
* కరమ్‌వీర్ చౌదరి
* హర్ష్ ఎ. సింగ్

## మూలాలు

వర్గం:హిందీ సినిమాలు
వర్గం:క్రీడల సినిమాలు
సుపీరియర్ సరస్సు

**సుపీరియర్ సరస్సు** (**Lake Superior** - **లేక్ సుపీరియర్**) అనేది ఉత్తర అమెరికాలోని మహా సరస్సులలో అతిపెద్దది. ఈ సరస్సు కెనడా, అమెరికా సంయుక్త రాష్ట్రాల మధ్య సరిహద్దులందు ఉంది. ఈ సరస్సుకు కెనడాకి చెందిన అంటారియో ఉత్తరమున, అమెరికా సంయుక్త రాష్ట్రాలకు చెందిన మిన్నసోటా పశ్చిమమున, విస్కాన్సిన్, మిచిగాన్‌లు దక్షిణమున ఉన్నాయి. ఇది ఉపరితల వైశాల్యం ప్రకారం ప్రపంచంలోనే అతిపెద్ద మంచినీటి సరస్సు. ఇది పరిమాణం విషయంలో ప్రపంచంలో మూడో అతిపెద్ద మంచినీటి సరస్సు, ఉత్తర అమెరికాలో పరిమాణంలో అతిపెద్దది.

## మూలాలు

వర్గం:సరస్సులు
వర్గం:మహా సరస్సులు
వర్గం:మంచినీటి సరస్సులు
చిత్రా విశ్వేశ్వరన్

thumb|చిత్రా విశ్వేశ్వరన్ సియాటెల్ లో చేస్తున్న ప్రదర్శన
thumb|కేరళలో చిత్రా విశ్వేశ్వరన్ ప్రదర్శన
చిత్ర **విశ్వేశ్వరన్ ఒక భారతీయ భరత నాట్య నర్తకి, ఆమె చిదంబరం అకాడమీ ఆఫ్ పెర్ఫార్మింగ్ ఆర్ట్స్ అన్న నాట్య కళాశాలను చెన్నైలో నిర్వహిస్తూన్నారు. <br>
**

ఆమె భారత ప్రభుత్వం నుంచి 1992లో పద్మశ్రీ పురస్కారాన్ని పొందారు .

## జీవితము , శిక్షణ
విశ్వేశ్వరన్ తన మూడవ ఏట నుంచి తన తల్లి రుక్మిణి పద్మనాభన్ తో కలసి నాట్యం చేసేవారు.ఆమె తండ్తి ఇండియన్ రైల్వేస్ లో ఇంజనీర్ గా
చేసేవారు.కాబట్టి విశ్వేశ్వరన్ తన కుటుంబంతో లండన్ వెళ్లారు.ఆమె అక్కడ సంగీతం బాలట్ నేర్చుకున్నారు.తరువాత కోల్కతలో ఆమె మనిపూరి, కటక్ నేర్చుకున్నారు.ఆమెకు పది వయసు వచ్చినప్పుడు తిరువిదైమరదుర్లొని దేవదాశీ అయిన ట్.ఎ.రాజ్యలక్ష్మి దగ్గర శిక్షణలో చేరింది.ఆమె అరంగేట్ర, తొలి ప్రదర్శన రాజ్యలక్ష్మి దగ్గర చెరిన పది నెలలకే జరిగింది. తరువాత దాదాపు పది సంవత్సరాలు రాజ్యలక్ష్మి దగ్గర శిక్షణ పొందారు.

వర్గం:జీవిస్తున్న ప్రజలు
వర్గం:సంగీత నాటక అకాడమీ అవార్డు గ్రహీతలు
సబితం జలపాతం

**సబితం జలపాతం** పెద్దపల్లి జిల్లా లోని రామగుండం మండలంలోని సబితం గ్రామంలో ఉంది. గ్రామానికి దక్షిణదిశలో వున్న గుట్టల్లో ఆగ్నేయంగా వర్షాలవల్ల ఈ జలపాతం పుట్టింది.

ఈ జలపాతం 40 అడుగుల ఎత్తునుండి రెండు పాయలుగా కిందికి జాలువారుతూ ఉంటుంది. జలపాతం కింద చాలా లోతైన గుండం ఉంది. ఈ గుండంలోకి దిగడానికి ఎవరూ సాహసించరు. ఈ జలపాతానికి రెండు దిక్కుల్లో వున్న ఆకుపచ్చనిచెట్ల పచ్చదనం, జేగురురంగు రాతిబండలు, తెల్లనినీరు త్రివర్ణాలు అద్బుతదృశ్యాన్ని ఆవిష్కరిస్తుంటాయి.ఈ జలపాతం రామగుండంలో చూడదగిన పర్యాటక ప్రదేశం .

## గుహాలయం
సబితం జలపాతానికి ఎడమవైపున గుట్టలో తొలిచిన గుహాలయం ఉంది. ఈ గుహాలయంలో కుడివైపున మొదటిగుహలో రాతిగొడపై చెక్కిన అర్ధశిల్పాల్లో ఆసనస్థితిలో షణ్ముఖుడు, ముడిచిన జటాఝూటంతో ఆసనస్థితిలో నమస్కారముద్రతో శివుడు, (కాయోత్సర్గభంగిమ) స్థాణకస్థితిలో కుడిచేతిలో గదతో గణపతి కనిపిస్తారు. వీటికి ఎడమవైపున వున్న రాతిగోడలపై చెక్కినట్లు ఉలిగుర్తులు ఉన్నాయి. రెండవ (మధ్య) గుహాలయం మధ్య లింగాన్ని అమర్చే రంధ్రంలో తాత్కాలికంగా దానిలో రాతిముక్క పెట్టివుంది. మూడవ గుహాలయం ఖాళీగావుంది. వీటికి ఎదురుగా బయట విష్ణుమూర్తి, శివలింగం, నంది, సూర్యుడు, దుర్గ, నాగదేవతల నల్లరాతి శిల్పాలు కొత్తగా కట్టిన వేదికమీద ప్రతిష్ఠించి ఉన్నాయి.

గుహాలయాల స్తంభాలపై చెక్కిన డిజైన్లు బౌద్ధ ఆరామస్తంభాలవలె కనిపిస్తుండడంతో ఇక్కడ బౌద్ధులు ‘వస్సావాసం (వర్షాకాలంలో నివసించే తాత్కాలిక నివాసం)’ ఏర్పాటు చేసుకున్నట్లుగా చరిత్రకారులు భావిస్తున్నారు.

## మూలాలు
# యూట్యూబ్ లో సబితం జలపాతం

వర్గం:తెలంగాణ జలపాతాలు
వర్గం:రామగుండం పర్యాటక ప్రాంతాలు
వర్గం:తెలంగాణ పర్యాటక ప్రదేశాలు
అరిగే రామారావు

**అరిగే రామారావు** (జననం: 1936) ప్రముఖ తెలుగు రచయిత. 
## వ్యక్తిగత జీవితం
అరిగే రామారావు 1936లో నూజివీడులో జన్మించాడు. నూజివీడు, బెజవాడల్లో విద్యాభ్యాసం సాగింది. 1959లో ఆర్టీసీ లో అకౌంట్స్ గుమాస్తాగా చేరి 1994లో జిల్లా ముఖ్య అకౌంట్స్ అధికారిగా పదవీ విరమణ చేశాడు.
## రచనలు
1958 నుంచి తన రచనా వ్యాసంగాన్ని కొనసాగిస్తున్నాడు. సుమారు 200 పైగా కథలు రాశాడు. వీటిలో కొన్నింటికి బహుమతులు అందుకున్నాడు. 5 నవలలు రాశాడు.
# కొత్త నెత్తురు (కథల సంపుటి)
# నిన్ను నీవు దిద్దుకో
# అందమైనదగా 
# బతుకు బండి (కథల సంపుటి) 
# విముక్తి (కథల సంపుటి)
# అరిగే రామారావు కథలు (కథల సంపుటి)
### కథలు
ఇతని కథలు ఆంధ్రపత్రిక, స్వాతి, స్నేహ, ఆంధ్రభూమి, ఆంధ్రజ్యోతి, ఆంధ్రప్రభ, నవ్య, జ్యోతి, సుధ, యువ, భారతి, విజయ, ప్రభవ, కృష్ణవేణి, పల్లకి, ఆర్టీసీ ప్రస్థానం, లత, సౌమ్య తదితర పత్రికలలో ప్రచురింపబడింది. కథానిలయంలో ఇతడు రచించిన ఈ క్రింది కథలు భద్రపరచబడినాయి.

## మూలాలు

వర్గం:తెలుగు రచయితలు
జాగర్లమూడి కుప్పుస్వామి చౌదరి కళాశాల

**జాగర్లమూడి కుప్పుస్వామి చౌదరి కళాశాల** (**జెకెసి**. **కళాశాల**):గుంటూరు నగరంలో వెలిసిన విద్యాసంస్థ. విద్యాదాత, దానశీలి జాగర్లమూడి కుప్పుస్వామి చౌదరి పేరు మీదుగా దీన్ని స్థాపించారు. కుప్పుస్వామి, గుంటూరు జిల్లా బోర్డు అధ్యక్షునిగా వ్యవహరించాడు. ఉమ్మడి మద్రాసు ప్రెసిడెన్సీ శాసన మండలికి 18 సంవత్సరాలు సభ్యునిగా వ్యవహరించాడు. నాగార్జున ఎడ్యుకేషనల్ సొసైటీ ఆద్వర్యంలో కుప్పుస్వామి కుమారుడు జాగర్లమూడి చంద్రమౌళి ఈ కళాశాలను 1968లో స్థాపించారు. 

## గుర్తింపులు
2016లో నేషనల్ అసెస్‌మెంట్ అండ్ అక్రిడిటేషన్ కౌన్సిల్ ద్వారా కళాశాలకు ఎ గ్రేడ్ లభించింది. యూనివర్సిటీ గ్రాంట్స్ కమీషన్ ద్వారా కూడా ఈ కళాశాల గుర్తింపు పొందింది.

## మూలాలు

## బయటి లంకెలు
* JKC College, Guntur 

వర్గం:గుంటూరు జిల్లా విద్యాలయాలు